cyanic-selkie/wikianc huggingface dataset:
“යුදමය වාතාවරණයකදීත් ශ්‍රී ලංකාවේ ඒඩ්ස් වැලදීමේ ප්‍රවණතාව ඉතාම අවම මට්ටමක”
ඒඩ්ස් රෝගය පැතිරීම වැලක්වීමේ විශේෂ ඒකකයේ තොරතුරු හා දත්ත අනුව ශ්‍රී ලංකාවේ දී පලමුවෙන්ම HIV ආසාදිතයෙකු සොයාගෙන ඇත්තේ 1987 වසරේදීය. ඒ මීට අවුරුදු 20කට ඉහතදීය. දැනට මෙරට ඒඩ්ස් ආසාදිතයන්ගේ ප්‍රමාණය 5000ක් වන අතර එය සමස්ථ ජනගහණයෙන් සියයට 0.1ක් වැනි ඉතාමත් පහල අගයක පවතී. ගණිකා වෘත්තියේ යෙදෙන්නන්ගෙන් හා විදෙස් රටවල සිටින ශ්‍රමිකයින් යළි මෙරටට පැමිණීමේ දී රෝගය මෙරට ප්‍රධාන වශයෙන් ව්‍යාප්ත වීමක් සිදුවේ. නමුත් දීර්ඝකාලීන වශයෙන් යුධ ගැටුම් පැවති කාම්බෝජය සහ වියටිනාමය ආදී රටවල් හා සැසදීමේ දී ශ්‍රී ලංකාවේ මෙම තත්ත්වය ඉතාමත් අවම මට්ටමක පවතින බව ඒඩ්ස් රෝගය පැතිරීම වැළැක්වීමේ විශේෂ ඒකකයට ලැබී ඇති දත්ත අනුව වාර්තා වේ. යුධමය තත්ත්වයක් ඇති රටක ගැටුම් පවතින ප්‍රදේශවල සාමාන්‍යායෙන් රෝගය ව්‍යාප්ත වීම ඉතාම ඉහළ අගයක පවතී. එයට හේතු වනුයේ යුධමය අවස්ථාවක පුද්ගල හෝ කුටුම්භ අතින් ආර්ථික තත්ත්වය කඩා වැටීමක් සිදුවීමය. ඒ හේතුවෙන් ආර්ථික වාසි අත්පත් කර ගැනීම සදහා යුද ගැටුම් පවතින පුදේශවල කාන්තාවන් ගණිකා වෘත්තියේ නියැලීම සිදු කෙරේ. බොහෝ විට මෙම ගණිකා වෘත්තිය සුදි වනුයේ යුද පිටියේ සිටින හමුදා සෙබළුන් සමගින්ය. මෙම ප්‍රදේශයන්හී වඩා ක්‍රමවත් සෞඛ්‍ය පහසුකම් නොමැති වීම රෝග ව්‍යාප්තිය ඉතා ඉහළ යෑමට බලපානු ලබන පුබල සාධකයකි.
විදෙස් රැකියා සහ අධ්‍යාපන කටයුතු සදහා විදෙස් ගතවන හා විදේශයන්හී සිට පැමිණෙන පුද්ගලයන්ගෙන් ඇතැම් අයගෙන් HIV රෝගකාරකය බෝවීමක් සිදු විය හැකිය. ළමා අපයෝජනද මෙම තත්ත්වය සදහා බලපෑම් සිදු කරනු ලබයි. ඇතැම් බටහිර රටවල්වල මත්ද්‍රව්‍ය එන්නත් කිරීම සදහා යොදා ගන්නා එන්නත් කටු මගින් රෝගය සීග්‍ර ලෙසින් ව්‍යාප්ත වීමක් බටහිර රටවල දක්නට ලැබේ. නමුත් මෙම තත්ත්වය දැනට ශ්‍රී ලංකාවේ නොමැත.
2007 මැයි මාසය වන විට HIV ආසාදිතයන් 872ක් සොයා ගෙන තිබුණු අතර එයින් 220 දෙනෙකුට ඒඩ්ස් රෝගය වැළදී තිබුණි. 2007 ඔක්තෝම්බර් මාසය වන විට රෝගය හේතුවෙන් මිය ගිය සංඛ්‍යාව 162කි. 2007 වසරේ පලමු මාස 03 අවසානයේ දී HIV ආසාදිතයන් 24දෙනෙකු සොයාගෙන ඇති අතර රෝගීන් 112 සදහා මේ වන විට සෞඛ්‍ය අමාත්‍යාංශයෙන් නොමිලේ සායන පවත්වා අවශ්‍ය ප්‍රතිකාර සහ දැණුවත් කිරීමේ වැඩසටහන් ක්‍රියාත්මක කරනු ලබයි.
අනිකුත් යුදමය වාතාවරණයක් ඇති රටවල් හා සැසදීමේ දී ශ්‍රී ලංකාවේ ඒඩ්ස් රෝග ව්‍යාප්තිය අවම මට්ටමක පවත්වා ගැනීමට ප්‍රදාන වශයෙන් ඉවහල් වූ කරුනු කිහිපයක් පෙන්නුම් කල හැකිය. අනියම් ලිංගික සම්බන්ධතා අවම මට්ටමක පැවතීම, ඉතාමත් ඉහල ගුණාත්මක සෞඛ්‍ය පහසුකම් තිබීම, සමාජ රෝග පැතිරීම වැළැක්වීමේ විශේෂ ඒකකයක් පිහිටු වීම, ශ්‍රී ලංකාව තුල සමාජ රෝග සම්බන්ධයෙන් දැනුවත් කිරීමේ විශේෂ වැඩසටහන් ක්‍රියාත්මක කිරීමත් ශ්‍රී ලංකාවේ ස්ත්‍රිය සදහා උසස් සමාජ පිළිගැනීමක් හා ගෞරවයක් හිමිවීම ආදී හේතූන් මත HIV ආසාදනය වීම හෝ ඒඩ්ස් රෝගය පැතිර යාම අවම මට්ටමක පැවතීමට පුබල බලපෑමක් එල්ලකරනු ලබයි.
'''දත්ත ලබා ගැනීම - ඒඩ්ස් රෝගය පැතිරීම වැලැක්වීමේ විශේෂ ඒකකය ලිපිය සම්පාදනය - චානක ඉනෝජ්/ක්‍රිස්ටීන් හෙට්ටිආරච්චි 2008. 01. 29   '''
ත්‍රිමාණ සජීවනය
ද්විමාන පරිඝනක රූප මුල්වරට චිත්‍රපටයක භාවිතයට ගැනුණේ 1973 දී වෙස්ට් වර්ල්ඩ් (west world J 1973) චිත්‍රපටයේ ය. එහි ප්‍රතිඵලයක් වශයෙන් ප්‍රථම වරට ෆියුචර් වර්ල්ඩ් (Future World ; 1976) චිත්‍රපටයේ ත්‍රිමාන රූප භාවිතා විණි. එහි පරිඝනකයෙන් නිර්මාණය කරන ලද හස්තයක් සහ මුහුණක් යූ‍ටා (Utah) සරසවියේ උපාධිධාරීන් වන එඩ්වින් කැට්මුල් (Edwin cat mull) සහ ෆ්‍රෙඩ් පාර්ක් (Fred Parke) විසින් නිම කරන ලදී. මෙම තාක්ෂණය තෙවන වරට භාවිතා වූයේ ස්ටාර් වොර්ස් (Star wars; 1977) චිත්‍රපටයේය.
ත්‍රිමාන රූප මහා පරිමාණයෙන් භාවිතා කිරීම මුල්වරට ආරම්භ කරන ලද්දේ ට්‍රොන් (Torn ; 1982) සහ ද ලොස්ට් ස්ටාර් ෆයිටර් (The lost star fighter; 1984) යන චිත්‍රපට දෙකෙහිය. එම චිත්‍රපට වාණිජමය වශයෙන් අසාර්ථක වූ බැවින් බොහෝ අධ්‍යක්ෂකවරු පරිඝනක ත්‍රිමාණ රූප (Computer Generated Imagery; CGI) භාවිතයට මැලි විය.
ප්‍රථම තාත්වික ත්‍රිමාන චරිතය නිර්මාණය කරනු ලැබුවේ පික්සර් (Pixar) විසින් යන්ග් ෂර්ලොක් හෝම්ස් (Young Sherlock Holmes) චිත්‍රපටය සඳහාය. මෙම තාක්ෂණය එළි දැක්වූයේ නිව්යෝර්ක් තාක්ෂණ ආයතනය විසිනි.
ද්විමාන පරිගණක රූප වඩ වඩාත් සම්ප්‍රදායික සජීවිකරණ චිත්‍රපටවල භාවිතා විය. ඒවා බොහෝමයක් අතෙන් නිර්මාණය විය. (Hand Illustrated) එහි ඩිජිටල් (Digital) රූප රාමු මෙන්ම දැකුම්කළු ත්‍රිමාණ දෘශ්‍ය රූප මෙන් දිස්වන චල රූපද භාවිතා වේ. මෙවැනි අවස්ථා බියුටි ඇන්ඩ් බීස්ට් (Beauty and beast) චිත්‍රපටයේ දැකගත හැකිය.
1993 වසරේ දී බැබිලෝන් 5 (Babylon 5) වෘතාන්තය පරිගණක රූප භාවිතා කල ප්‍රථම රූපවාහිනි වෘතාන්තය බවට පත්විය. එම වසරේ ම ඉන්සෙකටර්ස් (Insektors) වෘතාන්තය, පූර්ණ වශයෙන් පරිගණක සජීවිකරණයට ලක්වූ රූපවාහිනී වාතාන්තය බවට පත්විය. රීබූට් (Reboot) ටෙලි වෘතාන්තය මෙවැනිම තාක්ෂණය භාවිතා කළ කැනේඩියානු නිර්මාණයක් වූ අතර එය අති සාර්ථක විය.
ජස්ටින් සමරසේකර
වාස්තු විද්‍යාඥ ආචාර්ය ජස්ටින් සමරසේකර (ඉංග්‍රීසි: Justin Samarasekera) යනු ලංකාවේ සිටියාවු ප්‍රවීන වාස්තු විද්‍යාඥයකි.
ත්‍රිමාණ සජීවනය
1995 දී තිරගත වූ ටෝයි ස්ටෝරි (Toy story) චිත්‍රපටය සම්පූර්ණයෙන්ම පරිගණක සජීවිකරණය වූ ප්‍රථම චිත්‍රපටය බවට පත්විය.ටෝයි ස්ටෝරි චිත්‍රපටය පික්සාර් - වෝල්ට් ඩිස්නි සමාගම (Pixar - Walt Disney company) මඟින් මෙතෙක් නිර්මාණය වූ අතිසාර්ථක චිත්‍රපටය විය. එම ඇවෑමෙන් බිලු ස්කයි චිත්‍රාගාරය - ෆොක්ස් (Blue sky studios - fox ) ඔමේෂන් චිත්‍රාගාර - පැරමවුන්ට් චිත්‍රපට (Omation studios - Paramount pictures) ඩී.එන්.ඒ නිෂ්පාදන - පැරමවුන්ට් චිත්‍රපට හා වොර්නර් සහෝදරයෝ (DNP) (Dr. Productions - paramount pictures & Warner Bros) ආදී වූ නිෂ්පාදකයෝ පරිගණක සජීවිකරණ චිත්‍රපට සඳහා යොමු විය.
ජස්ටින් සමරසේකර
ජස්ටින් සමරසේකර කොළඹ නාලන්දා විද්‍යාලයයේ ආදි සිසුවෙකි.
ත්‍රිමාණ සජීවනය
1995 සිට 2005 දක්වා වූ කාල වකවානුව තුළ සාමාන්‍ය සජීවිකරණ චිත්‍රපටයක නිෂ්පාදන වියදම ඇමෙරිකානූ ඩොලර් මිලියන 5 සිට ඇ.ඩො.මිලියන. 40 දක්වා සීග්‍රව වැඩිවිය. චිත්‍රපට චිත්‍රාගාර වාර්ථාවලට අනුව 2005 වන විට බොහෝ චිත්‍රපටවල අර්ධයකට ආසන්න ප්‍රමාණයක මෙම තාක්ෂණයෙන් නිර්මාණය වූ අතර එම චිත්‍රපටවල වියදම සාමාන්‍ය වියදමට වඩා 20% කින් පමණ වැඩි විය.
2000 වසරේ මුල් අවදිය වන විට පරිගණක රූප දෘශ්‍ය කාර්යයන්හි ප්‍රධානතම ස්ථානය ඉසිලීය. කළ නොහැකි යැයි සිතු සමහර සංකීර්ණ දෘශ්‍ය කාර්යයන් පවා මෙහි එන 'කැමරා ට්‍රැකින් (Camera tracking) මෘදුකාංගයේ නැවත සකස්කර දියුණු කිරීමත් සමඟ සිදු විය.
චිත්‍රපටවල එන ජනයා විශාල වශයෙන් රැස්වී සිටින දර්ශන පවා, විශේෂ ලෙස සකස් කරන ලද මාදුකාංග මඟින් නිර්මාණය ‍විය.
සාමාන්‍යයෙන් පරිගණක රූප චිත්‍රපටයක රූප රාමු මෙගා පිස්කල් (Mega pixel ) 104 - 600 අතර අගයක් ගනී. උදාහරණ වශයෙන් ටෝයි ස්ටෝරි චිත්‍රපටයේ එම අගය 1042 MP විය. එක රූප රාමුවක් පරිඝනක ආශ්‍රයෙන් නිර්මාණය කිරීමට පැය 2 -3 විශාල කාලයක් ගත වේ. ඉතා සංකීර්ණ රූප සහිත රාමුවක් නිර්මාණය කිරීම සාමාන්‍ය කාලය මෙන් දහගුණයක් වැය කරයි. මෙම අධික කාළය අවම කිරීම සඳහා මේ ආශ්‍රිත පරිගණක දෘඩාංග මෙන්ම මෘදුකාංග ද පසුගිය වකවානුව තුළ සීග්‍ර දියුණුවක් ලැබුවත් සැළකිය යුතු කාළ වෙනසක් සිදුවී ‍නොමැත.
2001 වසරේ දී ස්ක්වෙයාර් චිත්‍රපට (Square Pictures) මඟින් මිනිස් ශරීරවලට අති සමාන වූ පරිගණක රූප නිර්මාණය කිරීමට උත්සාහ කරන ලද්දේ ෆයිනල් ෆැන්ටසි - ද ස්පිට්ස් විතින් (Final Fantasy - the sprits within) චිත්‍රපටය හරහා ය. මෙ බොක්ස් ඔෆිස් වාර්තා නොතැබුවත් සමහර විචාරකයන්ට අනුව මෙහි එන ප්‍රධාන චරිත වල මුහුණේ අංග සැළකිය යුතු මට්ටමක පවතී මෙම චිත්‍රපට සමාගම තවත් මෙවැනිම චිත්‍රපටයක් වන ෆයිනල් ෆ්ලයිට් ඔෆ් ද ඔසිරිස් (Final flight of the Osiris) නිර්මාණය කළ අතර එය ද මේට්‍රික්ස් රී ලෝඩඩ් (The Matrix Reloaded) චිත්‍රපටය තැනීමට මුලික විය. කෝඩ් ලයෝකො (code Lyoko) තවත් මෙවැනිම නිෂ්පාදනයකි. මෙම රූපවාහිනී වෘත්තාන්තයේ සම්පූර්ණයෙන් පාහේ පරිඝනක රූප භාවිතා කරනලද අතර ආංශික වශයෙන් ද්විමාන සජීවිකරණය භාවිතා වේ.
පරිගණක රූප තාක්ෂණයේ නව සොයාගැනීම් හා දියුණුව පිළිබඳ වසරක් පාසා පැවැත්වෙන SIGGRAPH සම්මන්ත්‍රණයේ දී සාකච්ඡාවට ගැ‍නේ. ලෝකය පුරා වෙසෙන පරිගණක විශේෂඥයන් මීට සහභාගි වේ.
ජනවාරි 11
ප්‍රවර්ගය:ජනවාරි ප්‍රවර්ගය:ග්‍රෙගරි දිනදසුනේ දින ප්‍රවර්ගය:අවුරුද්දේ දින
රාවණහත්ත
රාවණහත්ත (Ravanastron)''' යනු අළුවකින් වාදනය කරන තත් වාද්‍ය භාණ්ඩයකි. මෙය වර්තමානයේද ගුජරාත් හා රාජස්ථාන් පෙදෙස්වල වන්දනාකරුවන් විසින් යොදා ගැනේ.
ඉතිහාසය
හින්දු මිත්‍යා කතාවලට අනුව මෙම සංගීත භාණ්ඩය නිපදවා ඇත්තේ ක්‍රි.පූ. 3000 දී පමණ රාවණා විසින් වන අතර, රාවණහත්ත යන නම මෙයට යෙදීමට හේතුව වන්නේද එයයි.
යටගියාව දෙස නැවත බලන විට, පෙනෙන්නේ රාවණහත්ත දීර්ඝ කාලයකින් වෙනස්කම් වලට භාජනය වී නොමැති බවයි. එය සෑදී ඇත්තේ පොල් බෑයක් උඩ හම් හෝ පාච්මන්ට් ශබ්ද පුවරුවක්ද ඊට ඉහළින් ඒවගේ දෙගුණයක් පමණ දිග ගෙලක්ද සවිකිරීමෙනි. එක් හෝ සිව් තතක් එක්කරන අතර නාදැති ගෙලෙහි දෙපස පිහිටුවයි. ප්‍රාථමික සේතුව කෙලින් හෝ ඇටදට පිහිටිය හැකි නිසාම මෙය වැයුමේදී එක් තතකට වඩා අළුවට හසුවෙයි. රාවණහත්ත යම් රචකයනට අනුව වයලීනයෙහි මූලාරම්භකයා ලෙස සැලකෙන නමුත්, බහුජන මතය වී ඇත්තේ රාවණා හත්ත වයලීනයට වඩා සිතාරයට සමානකම් දරන බව
ක්ලෙමෙන්සන් ඔක්සිහරණය
ක්ලෙමෙන්සන් ඔක්සිහරණය යනු සින්ක් සංරසය සහ හයිඩ්‍රොක්ලෝරික් අම්ලය භාවිතාකොට කීටෝන (හෝ ඇල්ඩිහයිඩ), ඇල්කේන බවට ඔක්සිහරණය කිරීම පැහැදිලි කෙරෙන රසායනික ප්‍රතික්‍රියාවකි. ප්‍රතික්‍රියාව ඩෙන්මාර්ක් ජාතික රසායන විද්‍යාඥයෙකු වූ එරික් ක්‍රිස්ටියන් ක්ලෙමෙන්සන්ගේ නමින් නම් කොට තිබේ.
ශ්‍රාවස්තී
ශ්‍රාවස්තී (පාලි: ) යනුවෙන් හැඳින්වෙන්නේ පුරාතන ඉන්දියානු නගරයක් වන අතර, එය ගෞතම බුදුන් වහන්සේගේ සමයේ ඉන්දියාවේ පැවති විශාලතම නගර සය අතුරින් එකකි. නගරය පිහිටා තිබූයේ සශ්‍රීක ගංගා තැන්නේ වර්තමාන ශ්‍රාවස්තී දිස්ත්‍රික්කයට අයත් ප්‍රදේශයේ ය. එය මෙය උත්තර් ප්‍රදේශ් හි දේවීපාටන් කොට්ඨාසයේ බල්රාම්පූර් අසල පිහිටි අතර, ලක්නව් සිට 175 km පමණ ඊසානදිගින් පිහිටියේ ය. මින් පෙර, මෙය බහ්රායිච් දිස්ත්‍රික්කයට අයත්ව තිබූ නමුත්, වර්තමානයෙහි පරිපාලන හේතූන් මත එය බෙදා වෙන්කොට ඇත.
බාහිර සබැඳි
ප්‍රවර්ගය:ඉන්දියාවේ පැරණි ජනාවාස පැවති ස්ථාන
ද්‍රාව්‍යතාවය
ද්‍රාව්‍යතාවය යනු, විෂමජාතීය සමතුලිත පද්ධතියක් තුළ දියකර ඇති ජලයේ මඳ වශයෙන් ද්‍රාව්‍ය සංයෝගයක් 1dm3 පරිමාවක් තුළ දියවී ඇති මවුල ගණන යි.
ප්‍රවර්ගය:රසායන විද්‍යාව
ජනවාරි 12
ප්‍රවර්ගය:ජනවාරි ප්‍රවර්ගය:ග්‍රෙගරි දිනදසුනේ දින ප්‍රවර්ගය:අවුරුද්දේ දින
ජීව ඉන්ධන
ජීවද්‍රව්‍ය මගින් ලබාගන්නා ඉන්ධන වර්ගවේ. ජීව ඉන්ධන භාවිතා කිරීමෙන් අපේක්ෂිත වාසි වන්නේ, හරිතාගාරවලින් විමෝචනය වනු ලබන වායු ප්‍රමාණය අවම කිරීම, පොසිල ඉන්ධන භාවිතය අවම කිරීම, ජාතික බල ශක්තියේ ආරක්ෂාව වැඩි කිරීම, ග්‍රාමීය සංවර්ධනය ඉහළ නැංවීම සහ අනාගතය සඳහා ඉන්ධන සැපයීම ප්‍රමාණවත් කිරීමයි.
ජීව ඉන්ධන නිෂ්පාදනයේදී සහ පරිභෝජනයේදී ඇතිවන ගැටලු
කෙසේ නමුත් විවිධ පැතිකඩවලින් බලන කල ජීව ඉන්ධන නිෂ්පාදනය ගැටලුවක් බවට පත්වී ඇත. දේශගුණික වෙනස්වීම් සම්බන්ධ ජාත්‍යන්තර කමිටුවෙහි සභාපති 'රාජේන්ද්‍ර පචෞරි' විසින් 2007 මාර්තු මසදී කරන ලද නිරීක්ෂණයකට අනුව ඔහුට පෙනීගියේ මේ සඳහා තිරිඟුවල මිල ඉහළයාම බලපා ඇති බවයි.තවද මේ සඳහා ආහාරවල ආරක්ෂාවටද පොදුවේ බලපෑමක් ඇති කරයි.
ජීව ඉන්ධන භාවිතයේ වුවද යම් සීමාකාරී තත්ත්වයක් දක්නට හැකිය.අවම පිරිවැයෙන් උපරිම නිෂ්පාදනයක් සඳහා නිෂ්පාදන සැලසුම් කඩිනමින් හඳුන්වා දිය යුතු අතර ඒවා උපරිම ලෙස පරිසර හිතකාමීවීමද වැදගත්ය .පළමුවරට ජීව ඉන්ධන නිෂ්පාදයේදී බලශක්ති අවශ්‍යතාවයෙන් ඉතාමත් සුළු කොටසක් පමණක් යොදා එය නිපදවිය හැකි වූ එසේ ජීව ඉන්ධන නිපදවීම පරිසර හිතකාමිද විය.දෙවනවර නිෂ්පාදනයේදී මුහුණදීමට සිදුවන ප්‍රධානතම ගැටලුව වනුයේ ප්‍රාග්ධන වියදමයි. මෙහිදී ඩීසල් බලාගාර සඳහා ඇස්තමේන්තුගත මුදල යූරෝ මිලියන 500 කි.තවද, ජීව ඉන්ධන සඳහා වන වාසි හෝ අවාසි වෙනස්වන අවස්ථාව එක් අතකට ශක්තියක් ලබාගැනීමක් වේ.2008 මාර්තු 28 වන දින 'ටයිම්ස්' සඟරාවෙහි මේ පිළිබඳව 'The clean energy myth' නමින් ලිපියක් පළවී ඇත.
වෘක්කාණු
වකුගඩුවක තැනුම් ඒකක වෘක්කාණු වේ. වෘක්කයේ බාහිකයට ආසන්නව බාහික වෘක්කාණුත්, මජ්ජාවට ආසන්නව ජක්ස්ට මජ්ජා වෘක්කාණුත් දක්නට ලැබේ. ජක්ස්ට මජ්ජා වෘක්කාණුවල හේන්ලේ පුඩු සාපේක්‍ෂව දිගින් වැඩි ය.
ව්‍යුහය
වෘක්කාණුව කුහරමය වේ. එක් කෙළවරක් ආවෘත වේ. ඒ බෝමන් ප්‍රාවරය යි. ඊට සබැඳිව පිළිවෙලින්; අවිදුර සංවලිත නාලිකාව, හෙන්ලේ පුඩුවේ ආරෝහණ බාහුව, හෙන්ලේ පුඩුවේ පාදස්ථය, හෙන්ලේ පුඩුවේ අවරෝහණ බාහුව හා විදුර සංවලිත නාලිකාව පවතී. ගුච්ඡිකාව හා බෝමන් ප්‍රාවරය යන දෙකොටස එක්ව ගත් කල එක මැල්පිගීය දේහාණුව නමි.
ගුච්ඡිකාව
අභිවාහී හා අපවාහී ධමනිකා එක්ව සෑදී ඇත. පූර්වය සාපේක්‍ෂව සිහින් බැවින් රුධිර පීඩනය වැඩිකොට කාර්යක්‍ෂම කොට ඇත. මෙය තුල රුධිර පීඩනය වැඩි නිසා ගුච්චිකාවෙන් රුධිරය පෙරේ.රුධිර සෙෙල හා ප්ලාස්ම ප්‍රෝටීන ගුච්චිකාවෙන් පෙරී නොයයි. පෙරී යන්නේ ප්ලාස්ම ප්‍රෝටීන වලින් තොර රුධිර ප්ලාස්මාවයි. මෙම තරලය ගුච්චිකා පෙරණය(Glomerular filter) නම් වේ.
බෝමන් ප්‍රාවරය
ශල්කමය අපිච්ඡදයෙන් සෑදී ඇත. කෝප්පාකර ය. අවතලනයවූ පැත්තේ පොඩොසයිට බවට විකරණිත ශල්කමය සෛල ඇත.
ප්‍රවර්ගය:බහිස්‍රාවී පද්ධතිය ප්‍රවර්ගය:වකුගඩු
අසූචි
thumb|අලි අසූචි අසූචි යනු කුඩා අන්ත්‍රයේ දිරවා නොගත් ආහාරවල ඝන හෝ අර්ධ ඝණ නටබුන් වන අතර විශාල අන්ත්‍රයේ බැක්ටීරියා මගින් කැඩී යයි. මළ මූත්‍රාවල බැක්ටීරියාව වෙනස් කරන ලද බිලිරුබින් වැනි පරිවෘත්තීය අපද්‍රව්‍ය සාපේක්ෂ කුඩා ප්‍රමාණයක් සහ අන්ත්‍රයේ ආස්තරයේ මිය ගිය අපිච්ඡද සෛල අඩංගු වේ.
උමා මහේෂ්වරන්
උමා මහේෂ්වරන් (මරණය 1989 ජුලි), හෙවත් මුකුන්දන්, පෙරියර්, වේළුකදිර හා අබ්දුල්ලා මොහොමඩ් නවාස්, 1977-1980 අතර කාලය තුල දෙමළ ඊළාම් විමුක්ති කොටි (LTTE) සංවිධානයේ සභාපතිවරයා විය. ඔහු දෙමළ ඊළාම් ජනතා විමුක්ති සංවිධානයේ නිර්මාතෘද වෙයි. 1989 වසරේ ජුලි මසදී ඔහුගේ ආරක්ෂකයෙකු අතින් වෙඩි පහරකට ලක්වීම නිසා ඔහු මරණයට පත්වූ බව පැවසෙයි.
හෙතම 1988 මාලදිවයින් රාජ්‍ය විරෝධී කුමන්ත්‍රණයටද සම්බන්ධ වූවෙකි. කෙසේ වූවද උමා කිසිදිනක සිංහල සිවිල් වැසියන් ඉලක්ක කොටගෙන ප්‍රහාර එල්ල නොකල බව සහ එසේ එල්ල වූ ප්‍රහාර ඔහුගේ දැඩි විවේචනයට ලක් වූ බවද සඳහන් වෙයි.
මුල් අවධිය
උමා මහේෂ්වරන් ශ්‍රී ලංකා මිනින්දෝරු දෙපාර්ථමේන්තුවේ සේවය කල අයෙකි. ඔහුට සිංහල භාෂාව මැනවින් හැසිරවීමේ හැකියාවද තිබූ බව පැවසේ. මුල් අවදියේදී දෙමළ එක්සත් විමුක්ති පෙරමුණේ සාමාජිකයකු ලෙස ක්‍රියාකල ඔහු 1976 දී එල්ටීටීඊ ත්‍රස්ත සංවිධානයට බැඳුනේය.
එල්ටීටීඊ සංවිධානය සමග
පසුව එල්ටීටීඊ ත්‍රස්ත සංවිධානයේ සභාපතිධූරත්වයට පත්වූ ඔහු ලෙබනනයේදී, යසර් අර්ෆත්ගේ අල්ෆාටා නම් සටන් සංවිධානයට සම්බන්ධ වී පුහුණුව ලත් බව පැවසෙයි. මෙසේ උමා විසින් ක්‍රමක්‍රමයෙන් එල්ටීටීඊ සංවිධානය තුල සිය ශක්තිමත් අනන්‍යතාවයක් ගොඩනගාගත්තද, ත්‍රස්ත සංවිධානයේ නායක වේළුපිල්ලේ ප‍්‍රභාකරන්ගේ මතවාදයන්ට ප්‍රතිවිරුද්ධ මතවාදයන් දැරීම හේතුවෙන්, උමා සහ ප්‍රභාකරන් දෙදෙනා අතර විරසකයක් ගොඩනැගී තිබිණි. ප්‍රභාකරන්ට වඩා උමා ඉහළ කුලයකට අයත් වීමත්, උමා එල්ටීටීඊ සංවිධානයේ ප්‍රතිපත්ති වලට එරෙහිව යමින් කාන්තාවක් සමග ප්‍රේම සම්බන්ධතාවයක් පැවැත්වීමත්, දෙදෙනා අතර ගොඩනැගුණු විරසකය තවත් දරුණු මට්ටමකට රැගෙන ගිය බව පැවසේ.
ප්‍රභාකරන් සමග ගැටුම්
1979 දී ප්‍රභාකරන් විසින්, එල්ටීටීඊ සංවිධානයේ සභාපතිකමෙන් සහ මධ්‍යම කාරක සභා සමාජිකත්වයෙන් උමාව නෙරපා දැමූ අතර, එහිදී උමාට හිතවත් වූ සුන්දරම් නම් අයෙකු ඇතුළු පිරිසක් උමා සමගම, එල්ටීටීඊ සංවිධානයෙන් ලබාගත් අවි තොගයක්ද රැගෙන පලා ගිය බව සඳහන් වෙයි.
ප්ලොට් සංවිධානය ඇරඹීම
එල්ටීටීඊ සංවිධානයෙන් නෙරපා දැමීමෙන් අනතුරුව 1980 වර්ෂයේදී දෙමළ ඊළාම් ජනතා විමුක්ති සංවිධානය (PLOT) නමින් වෙනමම සංවිධානයක් ආරම්භ කිරීමට උමා පියවර ගත්තේය. එල්ටීටීඊ සංවිධානයේ ප්‍රතිපත්ති තව තවත් උල්ලංඝණය කරමින් මෙසේ නව සංවිධානයක් පිහිටුවීම සම්බන්ධයෙන්, ප්‍රභාකරන් අතිශය කෝපයට පත්වූ අතර, උමාව මරණයට පත්කරවීමට ප්‍රභාකරන්ව පොළඹවන තරම් හේතු සාධකයක් බවට එය පත්විය. නමුත් එම වකවානුව වන විට යාපනයේ පාලනය ශ්‍රී ලංකා හමුදාවන් අතට පත්වීම නිසා, 1981 ජුනි 6 වන දිනදී ප්‍රභාකරන් ඉන්දියාවේ තමිල්නාඩුවට පළා ගියේය.
මේ කාලය වන විට මෙරට තුල ප්ලොට් සංවිධානය ක්‍රමක්‍රමයෙන් ශක්තිමත් සංවිධානයක් බවට පරිවර්ථනය වෙමින් පැවතිණි. 1981 ඔක්තෝම්බර් 23 වන දින නිලාවේලි මහජන බැංකුවට ප්‍රහාරයක් එල්ල කිරීමට තරම් සමත්කම් දැක්වූ ඔවුහූ, එහි තිබූ රුපියල් මිලියන 27 ක්ද මංකොල්ලකන ලදී. කෙසේ නමුත් ඒ වනවිට ප්‍රභාකරන් තමිල්නාඩුවට පළාගොස් සිටියත්, එල්ටීටීඊ සංවිධානයේ මෙරට කටයුතු භාරව සිටි සීලන් විසින් ප්ලොට් සංවිධානයේ ප්‍රභලයෙකු වූ සුන්දරම් නැමැත්තාව ඝාතනය කර දමන ලදී. එම ඝාතනය මෙරට දෙමළ සටන්කාමීන් අතර සිදුවූ පළමු ප්‍රසිද්ධ අභ්‍යන්තර ගැටුම ලෙසද සඳහන් වෙයි. මින් අතිශය කිපීමට පත් උමා පළිගැනීමේ චේතනාවෙන්, ප්‍රභාකරන්ව සොයා තමිල්නාඩුවට යන ලදී.
තමිල්නාඩුව තුල ගැටුම
තමාව සොයමින් උමා තමිල්නාඩුවට පැමිණ ඇතැයි දැනගත් ප්‍රභාකරන්ද ඒ පිළිබඳව අවධානයෙන් පසුවිය. කෙසේ වුවද 1982 මැයි 19 දින රාත්‍රී 9.45 ට පමණ තමිල්නාඩු මදුරාසියේ පොන්ඩිබසාර් සිනමාශාලාවක් ඉදිරිපිටදී දෙදෙනා එකිනෙක මුණගැසුණු අතර, එහිදී ඔවුන් සිනමාශාලාව ඉදිරිපිට සිටි මහජනතාව මධ්‍යයේ එකිනෙකාට වෙඩිතබා තබා ගත්හ. එකිනෙකාට තබාගත් වෙඩි ප්‍රහාර වලින් දුර්වලත්වයට පත්වූ උමා එතැනින් පළා ගිය අතර, ප්‍රභාකරන් ඇතුළු පුද්ගලයෙකු එම අවස්ථාවේදී තමිල්නාඩු පොලීසියට කොටුවිය. ඒ වනවිට ප්‍රභාකරන් ශ්‍රී ලංකා රජයටද අත්‍යාවශ්‍ය පුද්ගලයෙකුව සිටි බැවින්, ඉන්දියාවේදී අල්ලා ගත් ප්‍රභාකරන් ශ්‍රී ලංකා රජයට ඔවුන් විසින් භාරදේවි යැයි බලාපොරොත්තු වූවත්, එවක තමිල්නාඩු මහ ඇමති එම්. ජී. ආර්. ගේ බලපෑම් නිසා ප්‍රභාකරන්ට කිසිදු හානියක් සිදු නොවිණි.
පසුව දරුණු දෙමළ ජාතිවාදී අදහස් ක්‍රියාත්මක කල ප්‍රභාකරන් ප්ලොට් සංවිධානය ඇතුළු අනෙකුත් දෙමළ සටන්කාමී සංවිධාන මර්ධනයට දැඩි පියවර ක්‍රියාත්මක කරන ලදී.
ප්‍රජාතන්ත්‍රවාදී ප්‍රවාහයට එක්වීම
අවි ආයුධ මගින් සිංහල හා දෙමළ ජනවාර්ගික ගැටළුවට විසඳුම් ලබාගත නොහැකි බව, 1988 අප්‍රියෙල් 19 වනදා අස්ගිරිය පාර්ශවයේ මහනායක හිමියන් බැහැදකිමින් ප්‍රකාශ කල උමා මහේෂ්වරන්ගේ විශ්වාසය ඒ වන විට ප්‍රජාතන්ත්‍රවාදය වෙත යොමුවී තිබුණි. කෙසේ නමුත් සිය ඊළාම් සිහිනය බොඳකරවීම නිසා ඔහුගේ සංධානයේ සිටි සාමාජිකයෝද ඔහුට විරුද්ධව පිල් බෙදුණු අතර, අවසානයේදී උමා තනිවූ පුද්ගලයෙකු බවට පත්විය.
ඝාතනය වීම
1989 ජුලි 16 වන දින රාත්‍රියේදී, අමිර්තලිංගම් මහතාට අවසන් ගෞරව දැක්වීම සඳහා නිවසින් පිටත්වූ උමා මහේෂ්වරන්ගේගේ ඝාතනය වූ නිසල දේහය පසුදා උදෑසනදී බම්බළපිටියෙන් හමුවූ බව පැවසෙයි.
ආශ්‍රිත
ප්‍රවර්ගය:1989 මරණ ප්‍රවර්ගය:1945 උපත්
අතිශයෝක්තියෙන් යුත් පුවත්පත් කලාව
අති‍ශයෝක්ත පුවත්පත් කලාව විෂය අනුව ලියන ලද පුවත් පත් කලාවේ ආකාරයත් වන අතර සැමවිටම වාර්තාකරැ පළමු පුද්ගල වෘත්තයේ කොටසක් වේ. මෙම රටාව මගින් සකස් සහ ප්‍රබන්ධ කොටසක් වන ලෙස මිශ්‍ර කර කියවන්නා කෙරෙහි අවධානය යොමු කරනු ලබයි.
අතිශෙයෝක්තිය යන වචනය හන්ටර් එස්. කොටජයන් මගින් 1970 දී තමා ලියු ලිපියක් විස්කර කර ගැනීමට පලමුව යොදා ගන්නා ලදී. පසුව මෙම රටාව ජනප්‍රිය කරන ලදි. මෙම පදය පසුව අනිකුත් විෂයානුකූල කලාත්මක කාර්යන් සඳහා භාවිතා කරන ලදී.
සටහන්
{|
යුද්ධ හමුදාධිපති (ශ්‍රී ලංකාව)
මට කියන්ඩ හිටපුඅපේ හමුදාපති වරුන්ගේ නම්
ලෑන්ඩ්පෝර්ට්
thumb|right|කොමර්ෂල් පාර, ලෑන්ඩ්පෝර්ට්
ලෑන්ඩ්පෝර්ට් යනු, පෝට්සී දිවයිනෙහි මධ්‍යයට සමීපයෙන් පිහිටි දිස්ත්‍රික්කයක් වන අතර එංගලන්තයේ,  පෝට්ස්මත් නගරයේ කොටසක් වෙයි.
මෙම දිස්ත්‍රික්කය තුල පෝට්ස්මත් හී ප්‍රධාන සාප්පු ප්‍රදේශය පිහිටා ඇත. දෙවන ලෝක යුද්ධයට පෙර, මෙම දිස්ත්‍රික්කය, මිනිසුන් පදිංචිව සිටි ප්‍රදේශයක් වූ අතර, ප්‍රධාන වශයෙන් නාවික තටාකාංගනයෙහි සේවකයින් සහ ඔවුන්ගේ පවුල් වලට වෙන්ව තිබුණි. යුද්ධය තුලදී බෝම්බ හෙලීම නිසා මෙම දිස්ත්‍රික්කය මහත් ලෙසින් හානියට පත් විය. ඉතිරිව පැවති නිවාසද උප-ප්‍රාමාණික බවක්, යුද්ධයෙන් පසුව තීරණය කෙරුණු අතර,  එබැවින් ප්‍රදේශය විශාල වශයෙන් හෙළිපෙහෙළි කෙරිණි. හෙළිපෙහෙළි කෙරුණු ප්‍රදේශයෙන් බොහෝ කොටසක් විවාදාත්මක ට්‍රයිකෝන් කේන්ද්‍රය සඳහා භාවිතා කෙරිණි.
ලෑන්ඩ්පෝර්ට් යනු, 1812, පෙබරවාරි 7වන දින උපත ලද, ඉංග්‍රීසි නවකතා-රචක චාල්ස් ඩිකන්ස්ගේ උපන් ස්ථානය වෙයි. ඕල්ඩ් කොමර්ෂල් පාරෙහි පිහිටි ඔහුගේ පූර්ව නිවහන, වර්තමානයෙහි චාල්ස් ඩිකන්ස් උපන්ස්ථාන කෞතුකාගාරය වෙයි.
කර්ණික සම්ප්‍රදාය
සම්ප්‍රදායික ඕලු සංගීතය, ජන සංගීතය වැනි බොහෝ සංගීත වර්ගයන් මුලදී කලාකරුගේ මතකයේ ආරක්ෂිතව තබාගත් අතර මෙම ගීත කට වචනයෙන් හෝ කර්ණික ශ්‍රව්‍යයෙන් පැවත ආහ. සංගීත රචකයා පිළිබඳව නොදන්නා සංගීතය "සම්ප්‍රදායික" වශයෙන් වර්ගීකරණය කළහ. මුලික මුලාශ්‍ර ද්‍රව්‍ය වලට කෙසේ, කොතැන වෙනස්කම් සිදු කළ යුතු ද, සංගීතය වෙනුවෙන් ක්ෂණික නිර්මාණ සහ සංශෝධනයන් පිළිබඳ විවිධ අදහස්, විවිධ සංගීත සම්ප්‍රදායන් පවතී. ගීත මගින් සංස්කෘතියක ඉතිහාසයද ශ්‍රවණයෙන් ඉදිරියට ගෙනයා හැකිය.
සටහන්
{|
බුද්ධි ගලනය
දැණුම සහ හැකියාවන් සහිත තැනැත්තන් විශාල සංඛ්‍යාවක් විගමනය කිරීම බුද්ධි ගලනය නම්වේ. ප්‍රවර්ගය:බුද්ධි ගලනය ප්‍රවර්ගය:මිනිස් සංක්‍රමණ
සංකස්ස
සංකිස්ස (හෙවත් සංකාසියා, සංකස්ස සහ සංකස්‍ය) යනුවෙන් හැඳින්වෙන්නේ පුරාතන ඉන්දියානු නගරයකි. මෙම නගරය ගෞතම බුදුන් වහන්සේගේ සමයෙහි ප්‍රමුඛ නගරයක් විය. බෞද්ධ මූලාශ්‍ර අනුව මෙය සාවත්ථීයෙහි මණ්ඩල තිහට අයත් ය. ගෞතම බුදුන් වහන්සේගේ මහා පරිනිර්වාණයෙන් පසු, අශෝක රජ සමයේ මෙම ප්‍රදේශය සංවර්ධනය කෙරුණු අතර, නගරයේ අශෝක ස්තම්භයක් ද පිහිටුවා තිබේ. වර්තමානයෙහි මෙම ස්තම්භයේ හස්ති ස්තම්භ ශීර්ෂය දක්නට ලැබේ. බුදුන් වහන්සේ අනුස්මරණය කිරීම උදෙසා මෙහි විහාරයක් සහ ස්තූපයක් ද තනවා ඇත. වර්තමානයේ මෙම විහාරය ශේෂව ඇති අතර, ස්තූපයේ නටබුන් හඳුනාගත හැක.
සමාජ ඉගෙනුම් වාදය
මනෝ විද්‍යාව තුල දක්නට ලැබෙන ප්‍රධාන ගරුකුලයකි. සමාජ ඉගෙනුම් වාදය එහි නිර්මාතෘ අල්බට් බන්ඩුරා නම් වූ මනොවිද්‍යාඥයාය.සමාජ ඉගෙනුම්වාදය වර්‍යාවාදී ගුරුකුලය හා ප්‍රජානන මනෝවිද්‍යා ගුරුකුලය ඇසුරින් ගොඩනැගුන නවතම ගුරුකුලයකි.සමාජ ඉගෙනුම්වාදීන් පුද්ගලයාගේ සෑම ඉගෙනුමක්ම අන්තර්සමාජ සම්භන්ධතාමත ගොඩනැගෙන බව පිළිගනිති.සමාජ ඉගෙනුම්වාදයේ මූලාරම්භය දෙවන ලෝක යුධසමය කරා දිවයයි.චර්‍යාවාදී මනෝවිද්‍යා ගුරුකුලයට අයත් සමභ්‍යතා ආරෝපණවාදය හදුන්වාදුන් ඉවාන් පැව්ලොව් එඩ්වඩ් ලී තොණ්ඩයික් ජෝන් බී වොට්සන් බී එෆ් ස්කිනර් යන සම්භාව්‍ය මනොවිද්‍යාඥයන්ගේ ඉගැන්වීම් සමාජ ඉගෙනුම්වාදය බිහිකිරීමට ප්‍රබල බලපෑමක් එල්ලකළේය.නීල් මිලර් සහ ජෝන් ඩොලාඩ් යන විද්‍යාඥයන් උපස්ථම්භය සංකල්පයට පරිබාහිරව සමාජ අනුකරණය සදහා වූ ප්‍රේරණයන් පවතිනබව පෙන්වාදුන්හ.සමාජ ඉගෙනුම්වාදීන් මිනිස් චර්‍යාව කෙරේ බාහිර පරිසරයේ බලපෑම මෙන්ම මිනිස් ප්‍රජානනයේ බලපෑමද පිළිගනී.සමාජ අනුකරණය මගින් වර්‍යාවන් හැඩගැසීම ප්‍රාථමික ගෝත්‍රිකයන්ට මෙන්ම නූතන සංකීර්ණ සමාජයන්හි වෙසෙන මානවයාටද එකසේ වැදගත්බව ඇල්බට් බණ්ඩුරා පවසයි.
සමාජයේ පවතිව ඔනෑම සංසිද්ධියක් පුද්ගලයාට සංකේතාත්මක ආදර්ශයක් බව සමාජ ඉගෙනුම්වාදීන් පවසති.මෙවන් ආදර්ශයන් අනුගමනය කිරීමෙන් පුද්ගලයාට ධණ හෝ ඍණ උපස්ථබනයක් ලැබෙයි.තමා ඍජුවම යම් සංසිද්ධියකට භාජන නොවුවද අදාල සංසිද්ධිය නිරීක්ෂණය කිරීමෙන් ලැබෙන ආදර්ශය අනුකරණය කරයි.මෙවන් ඉගෙනුම් නිරීක්ෂණාත්මක ඉගෙනුමක් ලෙස බණ්ඩුරා සදහන් කරයි.
මූලාශ්‍ර
ප්‍රවර්ගය:මනෝ විද්‍යාව
Habaralgaslanda wadduwa
thumb|habralgaslanda village it is very beautiful habralagaslanda is viilage on wadduwa
ජනවාරි 13
ප්‍රවර්ගය:ජනවාරි ප්‍රවර්ගය:ග්‍රෙගරි දිනදසුනේ දින ප්‍රවර්ගය:අවුරුද්දේ දින
සියම් නිකායේ මල්වතු පාර්ශවය
ආශ්‍රිත ලිපි
ප්‍රවර්ගය:ශ්‍රී ලංකාවේ බෞද්ධ නිකායන් සහ පාර්ශව ප්‍රවර්ගය:සියම් නිකායේ මල්වතු පාර්ශවය
සත්ත්‍ව නිෂ්පාදිතය
සත්ත්ව නිෂ්පාදිත යනු සතුන්ගෙන් පමණක් ලබා ගත හැකි ඕනෑම නිෂ්පාදිතයකි; නිදසුනක් ලෙසින්, අස්ථි, සම හෝ මස්.
ශ්‍රී ලාංකික මරක්කල
ශ්‍රී ලංකාවේ ජනගහනයෙන් 9.3% ක් සමන්විතවන සහ 3 වන විශාලතම ජනවර්ගය යෝනක වන අතර ඔවුන් ශ්‍රී ලාංකික යෝනක  ලෙස හඳුන්වයි.
අාරම්භය
දකුණු ඉන්දියානු සහ කේරල ප්‍රාන්ත වල සිටි මාප්පිල්ල මුස්ලිම්වරුන් සහ දමිළ මුස්ලිම් වරුන්ගෙන් පැවතෙන්නා ජනවර්ගයක්.සුළු පිරිසක් මෙහි ස්වදේශ කාන්තාවන් අරාබි පිරිමි සමග විවාහ වීමෙන් ඇති වූවන්.ශ්‍රී ලංකාව තුල අවුරුදු එක්දාහසකට වැඩි ප්‍රමාණයක් ඉතිහාසයක්‌ තිබෙන ජන කොට්ටංශයක්.
ආර්ථිකයේ පරිණාමය
ආර්ථිකයේ පරිණාමය යනු ජිව විද්‍යා සංකල්ප මත පදනම් වු නව ආර්ථික සංකල්පයකි. එහිදි තරගකාරිත්වය වර්ධනය හා සම්පත් වල සිමාසහිත බවේ සංකීර්ණ සම්බන්ධතාව පෙන්වා දෙයි.
සම්මුතික ආර්ථික තර්කයන්, සම්පත්වල හිඟකම පිළිබද මතයක් මගින් ඇරඹුනු අතර,තම වාසිය ගැන පමණක් සිතන පුද්ගලයෙකුගේ පැවැත්ම උපකල්පනය කරයි. තීරණ ගන්නා විසින් තක්සේරු කිරිම් ඉහත පුද්ගලයන්ට අහිතරකර ලෙස අවකලනයේදි සෘජු වේ.
ගන්නා තිරණ මත පදනම් වු හෝ තේරිමට ඇති හෝ යන දෙකටම අයත් නොවන පරිණාමික ආර්ථිකය, හිමිවන්නන්ගේ න්‍යායන්ට අභියෝග කරයි.
මිනිසාගේ හා සමාජයේ පක්ෂපාති මානසික බව පිළිබඳ කරන ලද විද්‍යාත්මක පරික්ෂණ වල සම්බන්ධතාවයක් චර්යාවද ආර්ථිකයට ඇති තිරණ අනුව පිටින් ගන්නා භාණ්ඩ නිසා ලැබෙන ලාභයට මිලට හා සම්පත් වලට වන බලපෑම මෙහි කථාවේ. මුලික වශයෙන් තාර්කික මව හා අර්ථිකය පුද්ගලයන් (Economic Consents)පිළිබඳව හදාරයි. චර්යාවද සංකල්පය මානසික විද්‍යවේ හා වත්මන් ආර්ථික සංකල්ප වල එකතුවකි.
ශාස්ත්‍රියයන් මෙය තාක්ෂනික විශ්ලේෂණ ක්‍රමයක් ලෙස සලකයි. වෙළඳපොල නැඹුරුතා හා පක්ෂග්‍රාහී තීරණ පිළිබඳච කල්පිත ගොඩනැගිමට ඉහත සංකල්පය භාවිතයට මොවුන් අවධානය යොමු කරයි.
චර්යාවාදය විශ්ලේෂණය වෙළඳපොල සම්බන්ධ තිරණයක ප්‍රතිඵලය හා ජනතාවගේ කැමැත්ත යන දෙකම සලකා සිදු කෙරේ.
සටහන්
{|
මුන්නේශ්වරම් කෝවිල
මුන්නේශ්වරම් කෝවිල ශ්‍රී ලංකාවේ හලාවත ප්‍රදේශයේ පිහිටි වැදගත් හින්දු ආගමික සිද්ධස්ථානයකි. ප්‍රසිද්ධ හින්දු වීර කාව්‍යයක් වන රාමායණයේ එන රාම රජු මෙම සිද්ධස්ථානය හා සම්බන්ධ බව පැවසුන ද අවම වශයෙන් ක්‍රි.පූ. 1000 දක්වා හෝ දිවෙන  කල්පිත අතීතයකට මෙම කෝවිල හිමිකම් කියයි. ශිව දෙවියන් වෙනුවෙන් ඉදි කෙරුණු මෙම කෝවිල, දකුණු ඉන්දියානු කලාපයෙහි, ශිව දෙවියන් වෙනුවෙන් ඉදි කෙරුණු පෞරාණික හින්දු සිද්ධස්ථාන පහ අතරින් එකකි.
පුදබිම් සංකීර්ණයේ ප්‍රධාන කෝවිල, හින්දු බැතිමතුන්ගේ උතුම් හා වැඩි ම ගෞරවයට පාත්‍ර වූ ශිව දෙවියන් උදෙසා කැප කර ඇත. ගණ දෙවියන්, අයියනායක දෙවියන් හා කාලි මෑණියන් වෙනුවෙන් කැප කළ තවත් දේවාල තුනක් ද බෞද්ධ විහාරයක් ද පුදබිම් සංකීර්ණයට අයත් වේ. බෞද්ධ හා කතෝලික ජනතාවගේ ද පූජාවට පාත්‍ර වන මුන්නේශ්වරම් කෝවිලට 19 වැනි සියවසේ අග හාගය වන විට පැමිණි බැතිමතුන් අතරින් වැඩි පිරිසක් සිංහල බෞද්ධයින් විය. බෞද්ධ විහාරය සහ අයියනායක දේවාලය හැරුණු විට අනෙකුත් දේවාලවල පරිපාලනය හින්දුවරුන් විසින් කරගෙන යනු ලැබේ.
හලාවත කුරුණෑගල ප්‍රධාන මාර්ගයේ, හලාවත නගරයේ සිට කි.මී. 2 ක් පමණ දුරින් මුන්නේශ්වරම් කෝවිල පිහිටා ඇත.
මෙම ප්‍රදේශය කෝට්ටේ රාජධානියට අයත්ව පැවති සමයේ දී කෝවිල අවට වූ ගම් විශාල සංඛ්‍යාවක් ගම්වර වශයෙන් ශිව කෝවිලට ලබා දී ඇත. පෘතුගීසි ආක්‍රමණවලින් මෙම කෝවිල දෙවරක් ම විනාශ කෙරුණු අතර එක වරක දී ඒ මත කතෝලික දේවස්ථානයක් ද ඉදි කරන ලදී. නමුත් එම අවස්ථා දෙකෙහි දී ම බැතිමතුන් විසින් නැවත මුන්නේශ්වරම් කෝවිල ගොඩනංවන ලදී. 18 වැනි සියවසේ අග භාගයේ සිදු වූ ආගමික හා ජන ව්‍යාප්තියේ වෙනස්වීම් හේතුවෙන්, කෝවිල අවට පවතින බොහෝ ගම් සහ නගර, කෝවිල් පරිපාලනයට සහ නඩත්තුවට ඍජු දායකත්වයක් නො දැක්වුව ද මුන්නේශ්වරම් කෝවිලේ ප්‍රධාන මංගල්‍ය උත්සවය සඳහා මරදන්කුලම හා උඩප්පුව යන ගම් ප්‍රධාන දායකත්වය සපයයි.
නව රාත්‍රී සහ ශිව රාත්‍රී ඇතුළු ප්‍රධාන හින්දු ආගමික උත්සව, මුන්නේශ්වරම්හි සමරනු ලැබේ. මේ හැර අගෝස්තු හා සැප්තැම්බර් මාසවල, සති 4 ක කාලයක් පුරා මුන්නේශ්වරම් වාර්ෂික මංගල්‍ය උත්සවය පැවැත්වෙන අතර ඒ සඳහා හින්දු බැතිමතුන් මෙන් ම බෞද්ධ, කතෝලික හා ඉස්ලාම් ආගමිකයින් ද ආගම් භේදයකින් තොර ව සහභාගී වෙයි.
ඉතිහාසය
අතීතයේ දී පරිපාලන බල ප්‍රදේශයක් වූ "මුන්නේශ්වරම් පත්තුව" හි ග්‍රාමයක් වූ මුන්නේශ්වරම මධ්‍යයේ මෙම දේවාලය පිහිටා ඇත. ගම් 60 කින් යුතු වූ මුන්නේශ්වරම් පත්තුවේ දේශපාලන නායකත්වය දරන ලද්දේ මරදන්කුලම ග්‍රාමයයි. ලන්දේසි පාලනයට වගකීමට බැඳී සිටි ද්‍රවිඩ ජන නායකයන් විසින් පාලනය කරන ලද "දෙමළ පත්තුව"ට මුන්නේශ්වරම් පත්තුව අයත් විය. ප්‍රධාන දෙවියන් සහ දේවතාවිය ලෙස "ශ්‍රී මුන්නයිනාතර්" දෙවියන් ද "ශ්‍රී වටිවාම්බිකා දේවි" දේවතාවිය ද පිදුම් ලබති.
අතීතයේ සිට ම මෙම සිද්ධස්ථානය, නුදුරින් පිහිටි, මුතු කිමිදීම සහ ධීවර කර්මාන්තයට ප්‍රචලිතව පැවති හලාවත නගරය සමඟ මෙන් ම දේවාලයේ නඩත්තුව සඳහා උපකාර කළ, අවට ගම්වල වාසය කළ ප්‍රභූ පුද්ගලයන් සමඟ ද සමීප සබඳතා පැවතිනි. වෙළඳ මාර්ගයන්ට මෙන් ම වරායට ද සමීපව පිහිටීම, ඉන්දියානු ජනතාව මෙන් ම ඉන්දියානු ආකල්ප ද ලංකාව තුළ පැතිර යාමට ඉවහල් විය. බෞද්ධ සහ හින්දු ආගමික දෙවිවරුන් උදෙසා මෙන් ම ගම් භාර අයියනායක හෙවත් අයියනාර් දෙවියන්, වීරමුන්ඩ දෙවියන්, කඩවර දෙවියන් සහ බණ්ඩාර දෙවියන් උදෙසා ඉදි කරන ලද දේවාල, මුන්නේශ්වරම් පත්තුව පුරා දැකිය හැක. මානව විද්‍යාඥ රොහාන් බැස්ටින් මහතා පවසන අන්දමට, ද්‍රවිඩ ජනතාව අදහන ගම් භාර දේවතාවකු වන "මුනිසරන්" දෙවියන් වෙනුවෙන් අතීතයේ දී ඉදි කරන ලද කුඩා දේවාලයක්, පසු කාලීනව රාජ්‍ය අනුග්‍රහය ලබා, ප්‍රධාන ශිව දේවාලය බවට පත්ව තිබේ. ක්‍රි.ව.11 වැනි සියවස වන විට ද දෙවොළ ස්ථාපිතව තිබූ අතර, එමඟින් කාසි ද නිකුත් කර ඇත. පත්තු නායකවරුන්ගේ අනුග්‍රහය මත ආරම්භ වූ මෙම දේවාලය ක්‍රි.ව. 10 වැනි ශත  වර්ෂයේ මුල් භාගයේ ඉදි කරන්නට ඇති බව අනුමාන කළ හැකිය. මුහුදු මාර්ගයෙන් වෙළඳාමේ යෙදුනවුන්, වන්දනාකරුවන් මෙන් ම ඉබන් බතුතා වැනි විදේශ සංචාරකයින් ද ක්‍රි.ව. 14 වැනි සියවසේ දී යාපන රාජධානියට අයත් පුත්තලමේ නතර වී මන්නාරම් බොක්ක ඔස්සේ යාත්‍රා කළ බවට සාක්ෂි හමු වේ.
සන්නස් හා සාහිත්‍යය මඟින් ශිව දේවාලයේ ඉතිහාසය සනාථ කෙරේ. කාලි දේවාලය පළිගැනීම් හා ශාපකිරීම්, සත්ත්ව බිලි පූජා පැවැත්වීම මෙන් ම ආරූඪවීම් පිළිබඳව ද ප්‍රසිද්ධියක් උසුලයි. බැතිමතුන් ආරූඪවීම පිළිබඳව ක්‍රි.ව. 16 වැනි සියවසේ දී ජෙසුඉට් පූජකවරුන් විසින් ද වාර්තා කර ඇත. අයියනායක දෙවියන් වෙනුවෙන් ඉදි කර ඇති දේවාලයේ පරිපාලන කටයුතු සිදු කරනු ලබන්නේ ප්‍රදේශයේ වෙසෙන සිංහල පවුල් විසිනි. මෙම පුදබිම් සංකීර්ණයට අයත් බෞද්ධ විහාරය ඉදි කරන ලද්දේ ක්‍රි.ව. 19 වැනි සියවසේ අග භාගයේ දී ය. ප්‍රධාන පුදබිම් සංකීර්ණයේ නිරිත දෙසට වන්නට පිහිටා ඇති ගනේෂ කෝවිල, කෝවිල් සංකීර්ණයට එක් වූ මෑත කාලීන ම ගොඩනැගිල්ලයි. එය ක්‍රි.ව. 19 වැනි සියවසේ මුල් භාගයේ දී දකුණු ඉන්දීය ශිල්පීන් විසින් ඉදි කරන ලදී.
මුන්නේශ්වරම කෝවිල, කෝනේශ්වරම් කෝවිල (ත්‍රිකුණාමලය), නගුලේශ්වරම් කෝවිල (කීරිමලේ), තිරුතීකේශ්වරම් කෝවිල (මන්නාරම) සහ රාමේශ්වරම් කෝවිල (ඉන්දියාව) යන කෝවිල් පහ, ශිව දෙවියන් වෙනුවෙන් මෙම කලාපයේ (ශ්‍රී ලංකාව ද ඇතුළුව) ඉදි කරන ලද, පෞරාණික ම කෝවිල් ("ඊශ්වරම්") ලෙස සැලකේ.
ආශ්‍රිත
ප්‍රවර්ගය:පුත්තලම දිස්ත්‍රික්කයේ හින්දු සිද්ධස්ථාන ප්‍රවර්ගය:පුත්තලම දිස්ත්‍රික්කයේ පුරාවිද්‍යා ආරක්‍ෂිත ස්මාරක
පටිගත කිරීමේ මැදිරි
පටිගත කිරිමේ මැදිරිය, ශබ්ද පටිගත කිරීම සඳහා පහසුව සලස්වයි. මෙකි අවශ්‍යතාවය විශේෂයෙන්ම ධ්වනි විද්‍යාඥයා විසින් නිර්මාණය කර ඇත්තේ බලාපොරොත්තු වන ධ්වනි ගුණය මුදුන් පත් කර ගැනීමටය. (ශබ්ද ව්‍යාප්තිය, දුර්වල මට්ටමේ ඡායාවන්, දෝංකාරය , පැතිරීමට යන සුදුසු කාලය) විවිධ වර්ගයේ මැදිරි තුර්ය වාදක කණ්ඩායම් සහ කලාකරැවන්, කථනය හා රූපවාහිනි වැඩසටහන් , චිත්‍රපට, කාටුන හා වෙළඳ දැන්විම් සඳහා සංගීතිය හා සම්පුර්ණ වාදක වෘන්දයන් පටිගත කරයි. සමාන්‍ය පටිගත කිරීමේ මැදිරි වල තූර්ය වාදකයා හා ගායකයාට අභිවහනය සඳහා "මැදිරිය" නම් වු කාමරයක් ද, පටිගත කිරීමේ උපකරණ තැබිමට, ඒවා මාර්ගෝපගත කිරීමට හා මෙහෙය වීම සඳහා "පාලන කාමරයකින් ද" සමන්විතය. බොහෝ විට මේවායේ බෙර, ඉලෙක්ට්‍රොනික් ගිටාර වැනි අධික ශබ්දයකින් ගෙන් යුක්ත වාද්‍ය භාණ්ඩ තැබීම සඳහා "හුදෙකලා මඩුව" නමින් කුඩා කාමරයක්ද ඇත. මෙයට හේතුව වන්නේ මෙම අධික ශබ්ධ අනෙකුත් වාද්‍ය භාණ්ඩ හෝ ගායකයාගෙන් මයික්‍රෆෝනයට ලබා ගන්නා ශබ්දයක් සමඟ ශුව්‍ය වීමයි.
සංගීතමය පටිගත කිරිමෙන් සිදුකරනු ලබන්නේ ශබ්දාගාර තුළදිය මෙම ශබ්දාගාර ශබ්දයේ නියමිත ශබ්ද මතු කිරීමට අදාල තාක්ෂණයකින් නිමවා ඇත. එනම් ශබ්ද දොංකාරය අවම කිරීම ප්‍රමාණ අනුනාද විම් ඇති කිරීම ද්‍රවණි තරංග නිසි පරිදි සම්ප්‍රේෂණය වැනි අංශ කෙරෙහි වැඩි අවධානයක් යොමු කොට මෙම ශබ්දාගාර නිපදවා ඇත.
සැලසුම් කිරීම හා උපකරණ
පටිගත කිරීමේ ශබ්දාගාර සාමාන්‍යයෙන් කාමර තුනකින් සමන්විත වේ. ඒවා නම් පටිගත කිරීම සඳහා ශබ්දාගාරය (බොහෝ විට සජීවී කාමරය ලෙස හඳුන්වන), පාලන කාමරය (ශබ්දාගාරයෙන් එන කටහඬ පාලනය කිරීම හා පටිගත කිරීම සිදු වන ස්ථානය) හා යන්ත්‍ර කාමරයයි. (පටිගත කිරීමේ ක්‍රියාවලිය සමඟ ගැටෙන ශබ්දය නිකුත් කරන යන්ත්‍ර තබා ඇති කාමරය) පටිගත කිරීමේ චිත්‍රාගාර, නිරවද්‍යතාවයකින් යුතුව ශබ්ද පටිගත කිරීම සඳහා අවශ්‍ය ධ්වනි ගුණවලින් යුත් අවකාශ නිර්මාණය කිරීම සඳහා කාමර ධ්වනි විද්‍යාවේ න්‍යායන්ට අනුව සුපරික්ෂාකාරීව සැලසුම් කිරීම සිදු කරනු ලැබේ. මේ සඳහා කාමර පිලියම් කිරීම (කාම‍රයේ මතුපිට ඇති ද්‍රව්‍යවල අවශෝෂණය හා විමෝචනයේ භාවිත හරහා මෙන්ම අවශ්‍ය ආකාරයෙන් ශබ්දයට ප්‍රතිචාර දක්වන ලෙස කාමරයෙහි භෞතික මාන පිළිබඳ සැලකීම හරහා) හා හඬවරණ (කාමර අතර ශ්‍රව්‍ය තනිකමක් සැපයීම සඳහා) යන දෙකම ඇතුළත් වේ. පටිගතකිරීමේ ශබ්දාගාරවල කටහඬ කාමර හා අතිරේක පාලන කාමර වැනි අතිරේක කාමර ද තිබිය හැක.
පටිගත කිරීමේ ශබ්දාගාරවල සාමාන්‍යයෙන් ඇතුළත් වන උපකරණ
පහත ඒවා ද උපකරණ අතරට ඇතුළත් විය හැක.
ආ සූස දෙ'හ්ජො
බිම කොසුව
කිලෝ මීටර දෙකක් දිගු, 'ආ සූස දෙ'හ්ජො' පිහිටා ඇත්තේ 'ලා දීගේ' දිවයිනෙහි නිරිත දෙසිනි. එය ට පිවිසිය හැක්කේ සෙචිලිස්හි යෝධ කැස්බෑවන් සිටුනා පැරැණි යටත් විජිත නිවසක් වන "ද යුනියන් එස්ටේට් ෆාම්" (ප්රන්ස බසින්: l'Union Estate Farm,  //ලූනියෝ එස්ටෙයිට් ෆාහ්ම් //) හරහා පමණි.
බිම් ලකුව
මීට වසර මිලියන 65කට පමණ පෙරැ, මේ කොදිව් රැස නිමැවී ඇත්තේ (බිම් ලකු) සංසිද්ධිවල එකතුවකිනි: ගොන්ඩ්වානාව, එක් අතකින් ඉන්දු බිම් තලයකට හා අනෙක් අතින් අප්රිකානු බිම් තලයකට වෙන් වීම, මුරුසිය හා රීයුනියන් දූපත් නිමැවුණු අයුරින් මැ, දිය යට ගිනි කන්දෙක් හා බැඳුනෙකි. ග්‍රැනිටික් දූපත් මේ අනුවැ සෙචිලිස් ඉවුරෙහි/ඉමෙහි(?) (bank) මැද පිහිටයි. 'ලා දීගේ'හි සිදු වූයේ මේ යැ.
'ආ සූස දෙ'හ්ජො' වෙරළෙහි අවුල් සහගත අයුරින් සැකැසී ඇති නෙත් ඇදගන්නා සුලු කළුගල් කුට්ටි ඇත. සෙචිලිස්හි අනෙකුත් බොහෝ වෙරළ තීරයන් මෙන් නො වැ, 'ආ සූස දෙ'හ්ජො' වෙරළ කොරල් පරයෙකින් රැකී ඇත.
වෙසෙසියාවන්
'ආ සූස දෙ'හ්ජො' බොහෝ ශ්‍රේණිගත කිරීම් අනුවැ, , ලොවැ දැකුම්කලුතම වෙරළ තීරයන් අතර නිරන්තරයෙන් ඉතා ඉහළින් මැ ස්ථානගත වැ ඇති.
අයිෆෝන් 6එස්
අයිෆෝන් 6එස් යනු .Inc සමාගම විසින් අලෙවි කරන ස්මාට් ජංගම දුරකතනයකි.
iPhone 6s ගැන සම්පූර්ණයෙන් දැනගන්න.
අලුත් iPhone එකක් කියන්නේ ලෝකෙම excite වෙන දෙයක් ඉතින් අපි බලමු අලුත් iPhone එක කොහොමද කියලා.
Design ඩිසයින් අලුත් iPhone 6s එකයි iPhone 6 අතරේ වෙනස බැලු බැල්මට නම් කියන්න අමාරුයි. වෙනස කියන්න පුලුවන් ලේසිම විදිහ තමයි iPhone6s එකේ Rose Gold colour එක. අපි දැකලා තියෙනවා පහුගිය අවුරදු දෙකේ විතර watch designers, jewellery, accessory designersලා ගොඩක් මේ Rose Gold පාටට ගිහින් තියෙනවා ඉතින් iPhone 6s එකේදී Apple එකෙනුත් එහෙම කරලා තියෙනවා. ඉතින් ඔයාගේ තියෙන්නේ iPhone 6s එකක් කියලා පෙන්නන්න උවමනාවක් තියෙනවානම් මේ Rose Gold පාට iPhone 6s එකක් ගන්න.
ඩිසයින් එකේ නොපෙනෙන ඒත් ගොඩක් වැදගත් දෙයක් තමයි iPhone 6s එක හදන්න පාවිච්චි කරලා තියෙන අලුත් aluminium series එක. ඒත් එක්කම මේ වොලියුම් buttons ඇතුලතින් body එක තවත් ශක්තිමත් කරලා තියෙනවා ඒනිසා ගිය පාර iPhone 6 එක වගේ මේක සාක්කුවේ දාගන්න බය වෙන්න වෙන එකක් නැහැ. මේ පාර නම් iPhone 6s එක නැවෙන එකක් නැහැ.
මතක තියාගන්න බැලු බැල්මට වෙනසක් නොපෙනුනාට iPhone 6s එක iPhone 6 එකට වඩා හැම උස, පළල, හා ඝනකම යන හැම අතින්ම වැඩි නිසා iPhone 6 එකේ cases මේකට පාවිච්චි කරන්න වෙන්නේ නැහැ.
ඩිස්ප්ලේ – DISPLAY 3D TOUCH iPhone 6s ඩිස්ප්ලේ එකේ ස්පෙක්ස් අතින් නම් ලොකු චේන්ජ් එකක් නැහැ අඟල් 4.7 පික්සල් 750 X 1334 අඟලට පික්සල් 326ක් තියෙන IPS LCD ඩිස්ප්ලේ එකක් තමයි තියෙන්නේ. ඒ වුණාට මේ ඩිස්ප්ලේ එකේ ලොකු වෙනසක් තියෙනවා. ඒ තමයි අපි ඩිස්ප්ලේ එකත් එක්ක interact කරන විදිහ. මේ ෆෝන් එකත් එක්ක Apple 3D Touch කියන ෆීචර් එක හඳුන්වලා දෙනවා. 3D Touch එකෙන් වෙන්නේ අපේ ඇඟිල්ල ඩිස්ප්ලේ එකට දෙන ප්‍රෙෂර් එක අනුව අපිට වෙනස් ඩිස්ප්ලේ ඔප්ෂන් දෙන ටෙක්නොලොජි එකක්.
App icon එකකට ගිහිල්ලා ප්‍රෙෂර් කරලා ටච් කලහම 3D Touch සපෝට් කරන app එකක් නම් app එක ඇතුලට යන්නේ නැතුව එතනම ඔප්ෂන් කිහිපයක් අපිට දෙනවා. App එකක් ඇතුලේ නම් ඒකෙ සපෝට් කරන වෙනත් ඔප්ෂන් අපිට ලබා දෙනවා. දැනට Apple apps කිහිපයකුයි 3rd පාටි apps පොඩ්ඩකුයි විතරයි මේ 3D Touch ෆීචර් එකට ඔප්ටිමයිස් කරලා තියෙන්නේ. ඒත් developers ටක්ගාලා 3D Touch වලට එගොල්ලොන්ගේ apps අප්ඩේට් කරාවි.
CAMERA iPhone 6s එකේ කැමරා එකේ සෙන්සර් එක දැන් මෙගාපික්සල් 12ක් ඒ කියන්නේ ඕගොල්ලන්ට ආසනම් 4K UHD විඩියෝස් ෂූට් කරන්න පුළුවන් ඒ වුනාට මේ යුනිට් එක වගේ 16GB එකක් ගත්තොත් නම් 4K විඩියෝ ෂුට් කරන එකනම් එච්චර ඇඟට ගුන නැහැ. ඇත්තටම මම දන්නේ නැහැ ඇයි මේ ෆෝන් manufacturersලා තාම 16GB ෆෝන් හදන්නේ අයි කියලා.
මේ අලුත් සෙන්සර් එකෙත් එක්ක Apple කැමරා app එක වැඩ කරනකොට ගොඩක් පහසුවෙන් ඉතා හොඳ ෆොටෝස් ගන්න පුළුවන්. අපි ගත්ත මේ ෆොටෝස් වලින් පේන්නේ iPhone 6 එකට වඩා ටිකක් නැචුරල් කලර්ස් iPhone 6s එකේ කැමරා එකෙන් ගන්නවා කියන එකයි.
iPhone 6s එකේ කැමරා එකේ අලුත් ෆීච්ර් එකක් තියෙනවා Live ෆෝටෝස් කියලා. මේක iPhone 6s ටීවි ad එකෙත් ඒගොල්ලෝ පෙන්නනවා. මෙතන ඇත්තටම වෙන්නේ ෆොටෝ එකේ ෂටර් බට්න් එක ඔබන්න තත්පර 1.5කට කලිනුයි ඔබලා ඉවරවෙලා තත්පර 1.5 කුයි iPhone 6s කැමරා එකෙන් කැප්චර් කරනවා. ෂුට් කරන ගමන් live කියන indication එකත් කැමරා interface එකේ අපිට පේනවා. මේකෙන් වෙන්නේ අපි ෆෝටෝස් බලනකොට ගත්ත ෆෝටෝ එක 3D Touch කලාම ඒක sound එක්ක පොඩි මූවි එකක් වගේ ප්ලේ වෙනවා. මෙහෙම වුනාට මේක යාලුවෙක් එක්ක ශෙයා කරන්න හැදුවොත් නෝමල් පික්චර් එක විතරයි යන්නේ. ඉතින් ඇත්තටම මේක පලවෙනි පාරවල් කිහිපය ෆුල් ෆන් වුනාට ඒ ෆන් එක වැඩි කල් තියෙන්නේ නැහැ.
විඩියෝ රේකොඩින් අතින් කලින් කීවා වගේ 30 FPS 4K, ෆුල් HD 120 FPS සහ 720P 240 FPS වීඩියෝ ෂුට් කරන්න අලුත් iPhone 6s එකෙන් පුළුවන්
බැටරි ලයිෆ් එක අතින් ගිය අවුරුද්දේ බැට්රි එකට වඩා අලුත් iPhone 6s එකේ බැට්රි එක පොඩ්ඩක් පොඩියි ඒ වුණාට ඒ වගේම හොඳ බැට්රි ලයිෆ් එකක් අලුත් iPhone 6s එකෙන් ලැබෙනවා.
ඉතින් අලුත් iPhone 6s එකෙන් ඇත්තටම s අකුරට හරියන විදිහට high speed පෆෝමන්ස්, super ෆෝටෝස්, 4K විඩියෝ සහ නුදුරු අනාගතයේ apps ඔප්ටිමයිස් වුනාම 3D Touchexperience එක කියන මේ හැම දෙයක්ම තියෙන අලුත් iPhone6s දැන් ඔබටත් ගන්න පුලුවන්.
අnjula Madusanka
විජයනගර අධිරාජ්‍යය
විජයනගර අධිරාජ්‍යය, හෙවත් කර්ණාට රාජධානිය යනුවෙන් හැඳින්වෙන්නේ දකුණු ඉන්දියාවේ ඩෙකාන් සානුව ප්‍රදේශයේ පැවති අධිරාජ්‍යයකි. 1082 දී සංගම රාජවංශයේ හරිහර I සහ බුක්ක රාය I යන සහෝදරවරුන් විසින් ගොඩනැගූ මෙම අධිරාජ්‍යයේ පාලකයන් අතරට යාදව පෙළපතට හිමිකම් කියූ ගොපලු ප්‍රජාවක් අයත් විය. 13වන සියවසේ අග භාගයේ ඉස්ලාමීය ආක්‍රමණවලට ප්‍රතිචාරයක් ලෙස දකුණු ඉන්දියාවෙහි නැගී ආ මෙම අධිරාජ්‍යය එහි උච්චතම අවධියේ දී දකුණු ඉන්දියාවේ සියලු රජ පවුල් සහ ඩෙකාන් ප්‍රදේශයේ සුල්තාන්වරුන් සිය පාලනයට නතු කරගැනීමට සමත් විය. 1565 තාළිකෝටා සටනේ දී ඩෙකාන් සුල්තානයේ සංයුක්ත හමුදා අතින් ප්‍රබල පරාජයක් ලැබුව ද, මෙම අධිරාජ්‍යය 1646 තෙක්ම පැවතිණි. මෙම අධිරාජ්‍යයට එම නම ලැබී ඇත්තේ ඉන්දියාවේ කර්ණාටක ප්‍රාන්තයේ පිහිටි ලෝක උරුම අඩවියක් වන වර්තමාන හම්පි හෙවත් විජනගර නම් අගනගරය නිසායි. මධ්‍යකාලීන යුරෝපීය දේශාටකයන් වන ඩොමිංගෝ පයස්, ෆර්නාඕ නුනීස්, සහ නිකොලෝ ඩි කොන්ටි වැනි අයගේ සටහන් සහ දේශීය භාෂා සාහිත්‍ය මූලාශ්‍ර තුළින් මෙහි ඉතිහාසය පිළිබඳ වැදගත් තොරතුරු ලබා දෙයි.
ශ්‍රී ලංකාවේ ජාතික සංකේත
ලෝකයේ ශිෂ්ටාචාරවත් හැම රටකම පාහේ සිය ජාතියක අනන්‍යතාවය ප්‍රකාශ කරන විවිධ වස්තු, ලාංඡන, සංකේත, ගීත හා කොඩි භාවිතා වේ. මේවා අතරින් සුවි‍‍ශේෂ ස්ථානයක් ලැබෙන්නේ ජාතික කොඩියටයි. රටක ජාතික කොඩිය නිර්මාණය කිරීමේ දී ආගම, එම දේශය ආවේනික හෝ දේශයේ කිසියම් වැදගත් සිදුවීමක් හා සැබැඳි සත්ත්ව වර්ග හා ශාක වර්ග සහ දේශයේ වසන විවිධ ජන වර්ග ආදී බොහෝ දෑ සැලකිල්ලට ගනු ලැබේ.
ශ්‍රී ලංකා ජාතික කොඩිය (Sri lankan national flag)
ශ්‍රී ලංකාවේ ජාතික කොඩියෙහි, සිංහල ජාතිය හා සැබැඳි පෞරාණික සංකේතය වූ සිංහයා සහ මෙරට වසන දමිළ සහ මුස්ලිම් ජනතාව අඟවන වර්ණ ඇත. එහි ඇති බෝපත් සතර බුදුදහමේ "සතර බ්‍රහ්ම විහරණයන් වන මෙත්තා, කරුණා, මුදිතා, උපේක්ඛා හෙවත් ධාර්මික භාවය" නිරූපණය කරයි.
ශ්‍රී ලංකාවේ ජාතික කොඩිය පිළිබඳව තතු දැන ගැනීමට ක්ලික් කරන්න
ජාතික කොඩියේ ඇතුළත් සංකේත.
ශ්‍රී ලංකා ජාතික කොඩිය
ලංකා ජාතික ධජය වෙනස්කොට ශ්‍රී ලංකා ජාතික ධජය සකස්කලේ කලේ 1972 දී ය. මුලු හතරේ තිබූ සම්ප්‍රදායික බෝපත් ලාංඡන වෙනුවට සැබෑ හැඩයේ බෝපත් හදූන්වා දුනි.
ජාතික ගීයේ රචක
ආනන්ද සමරකෝන් විසින් රචනා කරන ලදී. (මේ ගීය ඔහු විසින් රචනා කරන ලද්දේ "නමෝ නමෝ නමෝ මාතා....." යනුවෙනි. පසුව එය "ශ්‍රී ලංකා මාතා....." යනුවෙන් වෙනස් කරන ලදී.)එය වෙනස් වන ලද්දේ "න"අකුර අපාය අක්ෂරයක් වීම, අරම්බක ගණය අනිටු ගණයක් වීම වැනි කරුණු මතය.
පද
ශ්‍රී ලංකා මාතා
සුන්දර සිරි බරිනී සුරැඳි අති සෝබමාන ලංකා
ධාන්‍ය ධනය නෙක මල් පලතුරු පිරි ජය භූමිය රම්‍යා
අප හට සැපසිරි සෙත සදනා ජීවනයේ මාතා
පිළිගනු මැන අප භක්තී පූජා
නමෝ නමෝ මාතා
අප ශ්‍රී.....ලංකා නමෝ නමෝ නමෝ නමෝ මාතා
ඔබ වේ අප විද්‍යා
ඔබ වේ අප සත්‍යා
ඔබ වේ අප ශක්තී
ඔබ අප ආලෝකේ
අපගේ අනුප්‍රාණේ
ඔබ අප ජීවන වේ
අප මුක්තිය ඔබ වේ
ඥාන වීර්ය වඩවමින රැගෙන යනු මැන ජය භූමි කරා
එක මවකගෙ දරු කැළ බැවිනා
යමු යමු වී නොපමා
ප්‍රේම වඩා සැම භේද දුරැර දා නමෝ නමෝ මාතා
අප ශ්‍රී......ලංකා නමෝ.... නමෝ.... නමෝ නමෝ මාතා
ශ්‍රී ලංකා ප්‍රජාතාන්ත්‍රික සමාජවාදී ජනරජයේ රාජ්‍ය ලාංඡනය
රාජ්‍ය ලාංඡනය භාවිතා කිරීමේ පරම බලය හිමිවී ඇත්‍‍තේ රටේ ආණ්ඩුවටයය. වත්මන් රාජ්‍ය ලාංඡනය හදුන්වා දුන්නේ 1972 ජනරජ ආණ්ඩුක්‍රම ව්‍යවස්ථාව යටතේය.
රාජ්‍ය ලාංඡනයේ ඇතුළත් සංකේත.
.
ශ්‍රී ලංකාවේ ජාතික පුෂ්පය (National flower of Sri Lanka)
thumb|right|200px|නිල් මානෙල් මල (Nymphaea nouchali)
ශ්‍රී ලංකාවේ ජාතික පුෂ්පය ලෙස නිල් මානෙල් මල හදුන්වා දුන්නේ 1986 පෙබරවාරි 26 දින දී ය.නමුත් දැන් ශ්‍රීලංකාවේ ජාතික පුෂ්පය ලෙස මානෙල් මල හදුන් වයි.මෙය තෝරා ගැනීමට පාදක වූ හේතු මෙසේය.
නිල් මහනෙල් හි උද්භිද නාමය පෙර දී  Nympheae Stellata වූ නමුදු මෙම මලෙහි වත්මන් උද්භිද  නාමය Nymphaea nouchali වේ. නමුත් වර්තමානයේ ශ්‍රී ලංකාවේ ජාතික පුෂ්පය ලෙස මානෙල් මල නම් කර තිබේ. එම නිසා ජාතික පුෂ්පය කුමක්ද යන්නට නිවැරදි පිළිතුර විය යුත්තෙ මානෙල් මල වේ.
ශ්‍රී ලංකාවේ ජාතික පුෂ්පය පිළිබඳ ජාතික මට්‌ටමේ මුළාව
ශ්‍රී ලංකාවේ ජාතික පුෂ්පය කුමක්‌ ද යන්න හුරුපුරුදු ප්‍රශ්නයකි. එය පාසල් ළමයින්ට විවිධ ශ්‍රේණිවල දී උත්තර දෙන්නට වන ප්‍රශ්නයකි. සාමාන්‍ය දැනීම තරගවල දීත් මේ ප්‍රශ්නය නිතර ම අසනු ලැබේ. උත්තරය බොහෝ සරල ය. උත්තරය නිල් මහනෙල් ය.
එහෙත් මේ නම කියන්නට දැන සිටීම පමණක්‌ ප්‍රමාණවත් නැත. මේ පුෂ්පය හඳුනා ගන්නට ද අප සමත් විය යුතු ය. රූපවාහිනි නාළිකාවල දැනුම මිනුම වැඩසටහන්වල විවිධ මල්වල රූප ඉදිරිපත් කොට නිල් මහනෙල් හඳුනා ගන්නා ලෙස දැනුම් දෙයි. මෙය ද ඉතා පහසු ය. අපේ දරුවන් ගේ පෙළ පොත්වල ජාතික පුෂ්පයේ ඡායාරූප ඇත. මුද්දර කාර්යංශය නිකුත් කළ මුද්දරවල ද එය ඇත. රජයේ විවිධ ප්‍රකාශනවල ප්‍රචාරක ව්‍යාපෘතිවල ද මේ රූපය ඇත. ඒ රූපය මතකයේ තබාගෙන නිල් මහනෙල් තෝරා ගැනීම එතරම් ම අපහසු නැත. එහෙත් ඇත්තෙන් ම මෙතරම් කාලයක්‌ අප නිල් මහනෙල්, නිල් මහනෙල් කියමින් පෙන්වා ඇත්තේ නිල් මහනෙල් නො වේ යෑයි පැවසුවොත්....?.
බැලූ බැල්මට ම එය අමුතු ම කතාවකි. එහෙත් සත්‍යය එයයි. එක්‌ අතකින් එය ලොකු රැවටීමකි. මුළු රටක්‌ ම ජාතික සංකේතයක්‌ සම්බන්ධ ව දිගු කලක්‌ තිස්‌සේ රැවටී සිටීම පොඩි පහේ මුළාවක්‌ ද නො වේ.
අපේ ජාතික පුෂ්පය ප්‍රකාශයට පත් කළේ 1986 දී ය. එවකට මධ්‍යම පරිසර අධිකාරියේ සභාපති ව සිටි කේ. එච්. ඡේ. විජයදාස මහතා ගේ උපදේශකත්වයෙන් බිහි වූ කමිටුවක්‌ මගින් මේ ප්‍රකාශයට පත් කිරීම සිදු කරන ලදී. මේ කමිටුවේ සභාපතිත්වය දරන ලද්දේ මහාචාර්ය නන්දදාස කෝදාගොඩ විසිනි. උද්භිද විද්‍යාඥයෝ කිහිප දෙනෙක්‌ ද ඒ කමිටුවට ඇතුළත් වූ හ. ලංකාවේ ජාතික පුෂ්පය නම් කරන ලෙස මහජනයා ගෙන් ද ඉල්ලීම් කර තිබූ අතර ඊට විශාල ලෙස ප්‍රතිචාර ලැබී තිබිණි. ජනතාව විශාල උනන්දුවක්‌ දක්‌වමින් පුෂ්ප නම් කර එවූ හ. නෙළුම්, අරලිය වැනි මල්වල නම් ද ඒ අතර බහුල ව විය. එහෙත් ජාතික පුෂ්පය බවට නම් කෙරුණේ නිල් මහනෙල් ය. මෙය නිල වශයෙන් ප්‍රකාශයට පත් කෙරුණේ කැබිනට්‌ පත්‍රිකාවකිනි. එම කැබිනට්‌ පත්‍රිකාව පිළියෙල කළේ ද කේ. එච්. ඡේ. විජයදාස මහතා ය. කෙසේ වෙතත් මේ පත්‍රිකාවෙහි නිල් මහනෙල් මලෙහි පිංතූරයක්‌ නො වී ය.
මුද්දර කාර්යංශය නිල් මහනෙල් මලෙහි පිංතූරයක්‌ නිකුත් කර ඇත. එහි ඇත්තේ ද සැබෑ මල නො ව වැරැදි මලක පිංතූරයකි. පෙළ පොත්වල ඇත්තේ ද වැරැදි මලක රූපයකි. පාසල්වල පමණක්‌ නො ව ඇතැම් උසස්‌ අධ්‍යාපන ආයතනවල ද උගැන්වූයේ වැරැදි රුව පෙන්වමින් ය. අවුරුදු 25කට ආසන්න කාලයක්‌ තිස්‌සේ පැවැති මේ මුළාව පිළිබඳව ජනතා අවධානය යොමු වූයේ මහාචාර්ය දීප්ති යකන්දාවල හා ආචාර්ය කපිල යකන්දාවල යන විද්වතුන් දෙපළ විසින් කරන ලද හෙළිදරව්වකින් පසුව ය. දීප්ති යකන්දාවල පේරාදෙනිය විශ්වවිද්‍යාලයයේ උද්භිද විද්‍යා අධ්‍යයන අංශයේ මහාචාර්යවරියකි. ආචාර්ය කපිල, වයඹ විශ්වවිද්‍යාලයයේ කෘෂි පීඨයේ කථිකාචාර්ය ධූරයක්‌ හොබවයි.
"අවුරුදු තුනක්‌ පමණ තිස්‌සේ කළ පර්යේෂණවලින් අපට පෙනී ගියා ශ්‍රී ලංකාවේ දැනට ජාතික පුෂ්පය ලෙස භාවිත වන්නේ සැබෑ මල නො වන බව. දැනට නිල් මහනෙල් ලෙස දක්‌වන රූපය සැබෑ නිල් මහනෙල් නො වෙයි" එසේ පවසන්නී මහාචාර්ය යකන්දාවල ය.
ශ්‍රී ලංකාවේ නිල් මහනෙල් පිළිබඳ රජයට සම්බන්ධ වාර්තා ලේඛන හා ග්‍රන්ථවල වැරැදි රූපය හඳුන්වා දීම නිසා ඒවා පෙළපොත්වලට පවා ගමන් කොට තිබේ.
මේ පර්යේෂකයන් පවසන පරිදි දැනට නිල් මහනෙල් ලෙස ඉදිරිපත් කර ඇති රූපය දේශීය නො වන පිටරටින් ගෙනෙන ලද මලකි. උත්ප්‍රාසාත්මක වන්නේ අපේ සැබෑ ජාතික පුෂ්පය දේශීය එකක්‌ ව තිබිය දී ඊට අදාළ පිංතූරය විදේශීය මලක්‌ වීම ය.
සිංහලෙන් නිල් මහනෙල් කියා හඳුන්වන මලෙහි උද්භිද විද්‍යාත්මක නාමය Nymphaea nouchali ය. මෙය නිවැරැදිව හැඳින්විය යුත්තේ Nymphaea nouchali.Burm. f. ලෙස බව මහාචාර්ය දීප්ති යකන්දාවල ගේ මතයයි.
Burm.f. යනු මේ මල පළමුවෙන් නාමකරණය කළ පුද්ගලයා ගේ නමයි. ඔහු ගේ සැබෑ නම නිකලස්‌ ලෝරන්ස්‌ බර්මන් ය. ඔහු 1734 - 1793 කාලය තුළ ඕලන්දයේ විසූ උද්භිද විද්‍යාඥයෙකි. Nymphaea nouchali පුෂ්පය අපේ එකක්‌. එහෙත් මේ රූපයේ තියෙන්නේ අපේ එකක්‌ නො වෙයි. එය බොහෝ විට මුහුම්කරණයක ප්‍රතිඵලයක්‌ විය හැකියි." එසේ පවසන්නේ ආචාර්ය කපිල යකන්දාවල ය. දැනට පෙන්වනු ලබන රූපය Nymphaea capensis, Nymphaea caerulea හෝ Nymphaea micrantha හි මුහුමක්‌ විය හැකි බව ඔහු ගේ මතයයි.
මහාචාර්ය දීප්ති යකන්දාවල පවසන්නේ නිල් මහනෙල් ගැන උනන්දුව තමා තුළ ඇති වූයේ කුඩා අවධියේ දී බවයි. පාසල් ගුරුවරියක වූ ඇගේ මව ඇයට නියම මල හඳුන්වා දී ඇත. දැනට භාවිතයේ තිබෙන මලත් අම්මා පෙන්වූ සැබෑ මලත් අතර වෙනසක්‌ තිබිණි.
වැරැදි මලේ පෙති වැඩි ප්‍රමාණයක්‌ තියෙනවා. එනම් පෙති 25ක්‌ පමණ. ඒත් හරි මලේ පෙති ප්‍රමාණය මීට අඩුයි. වැරැදි මලේ රේණු තද කහ පාටයි. හරි මලේ රේණු ළා කහ පාටයි. වැරැදි මලේ රේණු කෙළවර දම්පාට තිබෙනවා, සැබෑ නිල් මානෙල් මලේ රේණු කෙළවර ළා නිල් පාටයි. රේණු සංඛ්‍යාව වැඩි වැරැදි මලෙයි. සැබෑ මලෙහි රේණු අඩුයි." ඒ මහාචාර්ය දීප්ති යකන්දාවල ඉදිරිපත් කළ සන්සන්දනයයි.
කෙසේ වෙතත් ලංකාවේ බහුලව ම ව්‍යාප්ත ව ඇත්තේ සැබෑ නිල් මහනෙල් මල නො ව ව්‍යාජ නිල් මහනෙල් මලයි. වැව්වල වැඩිපුර දක්‌නට ඇත්තේ ද වැරැදි පුෂ්පයයි. සැබෑ නිල් මහනෙල් වැඩෙන්නේ නො ගැඹුරු ජලයේ ය. පොත්පත්වල පමණක්‌ නො ව ආගමික ස්‌ථාන අසල නිල් මහනෙල් ලෙස නම් කොට අලෙවි කෙරෙන්නේ ද සැබෑ නිල් මහනෙල් නො වන බව මේ පර්යේෂකයන් දෙපළ ගේ අදහසයි.
විදුසරට වැඩිදුරටත් අදහස්‌ දැක්‌වූ කපිල යකන්දාවල කියා සිටියේ "The Flora of Ceylon", (දසනායක හා ක්‌ලේටන් ගේ) ග්‍රන්ථයේ නියම මල ගැන තොරතුරු ඇති නිසා එම තොරතුරු භාවිත කරමින් නිල් මහනෙල් හඳුනාගත හැකි බවයි.
වැරැදි රූපය ඉදිරිපත් වීම නිසා පිටරටට යෑවෙන තොරතුරුවල ද පිටරට වෙබ් අඩවිවල ද මේ තොරතුරු සඳහන් වන්නේ වැරැදියට ය. එනිසා දැන් වත් මෙය නිවැරැදි වීම ජාතික අවශ්‍යතාවක්‌ වන බව ආචාර්ය කපිල යකන්දාවල ගේ අදහසයි.
මේ කරුණු ගැන අවධානය යොමු කොට පර්යේෂණ පවත්වා තොරතුරු හෙළි කිරීම පිළිබඳව ජනතාව ගේ ගෞරවාදරය යකන්දාවල දෙපළට හිමි විය යුතු අතර ම රජයේ බලධාරීන් ගේ වගකීම වන්නේ යම් වරදක්‌ සිදු ව ඇත්නම් එය නිවැරැදි කිරීම ය.
(මේ විවාදාත්මක කරුණ සම්බන්ධයෙන් විදුසර අවධානය යොමු කරවූ ධනේෂ් විසුම්පෙරුම මහතාට ස්‌තුතියි. මේ සම්බන්ධයෙන් වෙනත් විද්‍යාත්මක මත තිබේ නම් කරුණාකර විදුසර දැනුවත් කරන්න.)
ශ්‍රී ලංකාවේ ජාතික ක්‍රීඩාව (National sport of Sri Lanka)
විසිවන ශතවර්ෂයේ මුල්භාගයේ සිට වොලිබෝල් (Volleyball) ක්‍රීඩාව ශ්‍රී ලංකාවේ ජනප්‍රිය වී රට පුරාම පැතිර ගියේය. කාන්තා පිරිමි දෙපාර්ශ්වයම කරනු ලබන ක්‍රීඩාවකි. 1941වසරේ නිල වශයෙන් වොලිබෝල් ක්‍රීඩාව ශ්‍රී ලංකාවේ ජාතික ක්‍රීඩාව ලෙස නම් කරන ලදී. මෙම ක්‍රීඩාව කිරීමේ දී එක් පිලකට ක්‍රීඩකයන් 6 දෙනෙක් ක්‍රීඩා කරයි. thumb|ශ්‍රී ලංකාවේ ජාතික ක්‍රීඩාව |274x274පික්|මධ්‍යයthumb|276x276px|ක්‍රීඩා පිටියේ ආකෘතියක්|මධ්‍යය with wikepedia
ශ්‍රී ලංකාවේ ජාතික සත්වයා (National animal of Sri Lanka)
link=link=Special:FilePath/Colgiant-sq112040098_5848134_21072017_RAM_CMY.jpg|thumb|334x334පික්|දඬු ලේනා ශ්‍රී ලංකාවේ ජාතික සත්වයා දඬුලේනා වේ
දඬු ලේනා ගේ විද්‍යාත්මක නාමය Ratufa Madeira වන අතර ඉංග්‍රීසි භාෂාවෙන් Giant Squirrel ලෙස හඳුන්වයි. දඬුලේන් විශේෂය ශ්‍රී ලංකාවේ මධ්‍යම හා ඌව ප්‍රදේශවල දැක ගත හැකිය.25cm ක් පමණ දිගින් යුත් දඬු ලේනා ට දිගු වලිගයක්, රවුම් වූ කෙටි කන් හා පළල් වූ අත් ඇත. දුඹුරු රතු අළු හා කළු වර්ණවල් ශරීරයේ දැක ගත හැක. මෙම සත්ත්වයා වඩාත් ක්‍රියාකාරී වන්නේ උදය කාලයේ හා සන්ධ්‍යාවේ මුල් භාගයේදී ය .එක් ගසක සිට 6mක් දුරින් පිහිටි ගසකට පවා පැනීමට හැකි ය. දඬු ලේනා වඳවීමේ තර්ජනයට මුහුණ දෙමින් සිටින සත්වයෙකි.
ශ්‍රී ලංකාවේ ජාතික පක්ෂියා (National bird of Sri Lanka)
ශ්‍රී ලංකාවේ ජාතික පක්ෂියා වළි කුකුළාවේ. මෙම පක්ෂියා තෝරා ගැනීමට පාදක වූ හේතු මෙසේය. ප්‍රමාණයෙන් කුඩා සිරුරක් ඇති වර්ණවත් දිගු පිහටුවලින් යුක්ත පෙදයක් ඇති දිගැටි සත්වයෙකි. වියළි කලාපයට අයත් ප්‍රදේශවල වැඩිපුර දක්නට ලැබේ. තෙත් කලාපිය කදුකර පහත් බිම්වලත් දක්නට ලැබේ.
Biological name :Gallus lafayettii
මහ කුරුලු පිය පැපිලියා
ශ්‍රී ලංකාවට ආවේණික සමනළයා වන මෙම සමනළයා ශ්‍රී ලංකාව පුරා ම ව්‍යාප්ත වී ඇති සමනළ වර්ගයකි. මෙම සමනළයා ලංකාවේ සිටින විශාලතම සමනළ වර්ගය ද වේ.
ශ්‍රී ලංකාවේ ජාතික ඇඳුම (National dress of Sri Lanka)
මෙය සිංහල, බෞද්ධ, සංස්කෘතිය, භූ ගෝලීය සාධක පදනම් කර ගනිමින් තීරණය වුවකි. 1921 දී පමණ ජාතික ඇඳුම පිලිබඳව යම් එකඟතාවයකට පැමිණි නමුත් 1939 නැවත මතභේද ඇතිවිය. මේ අනුව සිංහල ජනතාවගේ ජාතික ඇඳුම වශයෙන් පිරිමින්ගේ : අත්දිග කමිසය හා වේට්ටිය හෝ සරමත්, කාන්තාවන් සඳහා ඔසරිය හා හැට්ටයත්, ගැහැණු ළමුන් සඳහා ළමා සාරිය හා මන්තය යෙදු හැට්ටයත් අයත් වේ.
thumb|211x211පික්| ශ්‍රී ලංකාවේ ජාතික ඇඳුම
ශ්‍රී ලංකාවේ ජාතික මාණික්‍ය/මැණික (National Gem of Sri Lanka)
ශ්‍රී ලංකාවේ ජාතික මාණික්‍ය වන්නේ නිල් මැණිකයි. ඇත අතීතයේ සිටම ලංකාව මැණික්වලට ප්‍රසිද්ධියක් උසුලයි. කල් පැවැත්ම, දුර්ලභ බව, අලංකාරය නිසා ලෝකයේ වටිනාම සම්පතකි. ලෝකයේ වටිනාම නිල් මැණික හමුවී ඇත්තේ රත්නපුර කුරුවිට ප්‍රදේශයෙනි. thumb| නිල් මාණික්‍යය
සරණාගතයා
ජාතිය, ආගම, ජාතිකත්වය, දේශපාලනික හා පාරිසරික ව්‍යසන වැනි කරුණු නිසා රටක් හැර යන මිනිසුන් සරණාගතයන් වේ. ජූනි 20 ජාත්‍යන්තර සරණාගත දිනය ලෙස නම් කර ඇත. සරණාගතයින්ගේ සංක්‍රමණයට තල්ලු සාධක බොහෝ දුරට බලපායි. සරණාගතයින් සෑම විටම තම රටේ දේශසීමා තරණය කරයි. 1980 ගණන්වල සිට සරණාගතයින්ගේ ගැටලුව නැගෙනහිර ආසියාවේ, අප්‍රිකාවේ සහ මැද පෙරදිග උග්‍ර ගැටලුවක් බවට පත්ව ඇත. උදාහරණයක් ලෙස පසුගිය දා මියන්මාරයේ සිදු වූ ජන සංහාරය හේතුවෙන් රොහින්ග්‍යා ජනතාව සරණාගතයන් ලෙස බංග්ලාදේශයට සංක්‍රමණය විය.